«Мен овқатланганда ва ҳожатга чиққанимдагина уйғоқ бўлардим»\n«Мен овқатланганда ва ҳожатга чиққанимдагина уйғоқ...\n13.10.2019 01:06 1 4099\nАмерикалик Даг Линдсей онасидан камдан-кам учровчи касалликни мерос қилиб олди. Мазкур дард ҳатто шифокорларни ҳам ўйлантириб қўйди. Йигит йиллаб каравотидан туролмаган бўлса-да, умидсизликка тушмади, аксинча, ўзини қўлга олиб, тузалиш йўлларини излади. Орадан 11 йил ўтиб, у бунинг уддасидан чиқди. Линдсей ўзига-ўзи тўғри ташхис қўйиб, жарроҳлик режасини тузди ва яна ҳаётга қайта олди, деб ёзади «Лента».\nДаг Линдсей ўзининг уйида\nДаг Линдсей бир ярим яшар пайтида унинг онаси деярли кучдан қолганди. Ҳатто бола парваришига ҳам ярамасди — бечора аёл уй ичида зўрға ҳаракатланарди. Болакай 4 ёшга тўлганида эса онаси умуман юрмай қўйди.\nБир куни аёл мажбурлигидан базўр оёққа турди: ўшанда кичкинтой Даг сақичга ўхшаш конфетга тиқилиб, кўкара бошлаганди.\nСирли дард Линдсейнинг онасини бир умрга тўшакка михлаб қўйди. Йиллаб олиб борилган текширувлар ва шифокорлар хулосаси касаллик қалқонсимон бездаги қандайдир муаммолар билан боғлиқлигини кўрсатарди. Бироқ аёлнинг штатдаги катта-катта шифохоналарга боришга умуман мадори йўқ эди.\nКўп ўтмай бу дард Линдсейнинг холасига ҳам ёпишди. Қувватсизликдан у ҳатто пойабзалининг ипини ҳам боғлолмасди.\nУлғаяётган Дагни ҳам айрим саволлар ўйлантира бошлади: яқинлари ҳаётини бузган, ҳаракатнинг сусайиб бориши билан кечувчи бу дард унга ҳам хавф солмайдими?\n1999 йил у бу саволига жавоб олди. Миссури штатидаги Рокхерст коллежининг охирги босқич талабаси – 21 ёшни қаршилаш арафасида турган Даг биринчи кундаги дарсдан уйига қайтгач, кутилмаганда ошхонадаги стол устига йиқилди. Онадан мерос хасталик энди унга ёпишганди.\nҲаёт учун ажратилган икки соат вақт\n«Ўша куни кечқурун онамга телефон қилиб, ўқишни ташлашим кераклигини айтдим. Бунинг сабаби иккимизга ҳам маълум эди», — дейди Линдсей.\nЙигит тезлашган юрак уриши, сурункали ҳолдан тойиш ва бош айланишидан шикоят қила бошлади. Унинг оиласига яхши таниш бўлган бу симптомлар жуда тез ривожланди. Кўп ўтмай Даг кўчага чиқолмай қолди. Бир кун олдин у уйи ичида 15 метрча юриб, зўрға бир неча дақиқа тик тура олди холос.\n1999 йилнинг кузида Даг суткасига 22 соатлаб тўшакда ётди. «Мен овқатланганда ва ҳожатга чиққанимдагина уйғоқ бўлардим», — дея эслайди у. Йигит яқинларининг тузалиш учун омадсиз уринишларини билгани боис касалликка қарши ўзи мустақил курашишга аҳд қилди.\nАмерикалик эндокринолог, невролог ва ички аъзолар касалликлари бўйича мутахассислар кўригидан ўтди. Бироқ медиклар елкаларини қисганча, аниқ бир ташхис қўйиша олмади. Натижада уни психиатрга йўналтиришди.\nЛиндсей энди дардини ўзи китоблар ёрдамида ўрганишга қарор қилди. Коллежда ўқиб юрган пайтларидаёқ онасига нима бўлаётганини билиш учун ахлат челагида ётган эндокринология бўйича қалин бир дарсликни топиб олганди. У китобда муҳим бир фактни ўқиб қолади: ошқозоности безидаги муаммолар кўпинча қалқонсимон безлар дисфункцияси асорати сифатида келади.\nБир қанча тиббий китобларни ўқиб-ўрганган Даг шундай хулосага келади: вегетатив нерв тизимининг айрим касалликлари докторлар ўрганган хасталиклардан бошқача бўлиб чиқиши мумкин.\nДаг Линдсей ўз касаллигини олимлар олдида презентация қиляпти\nЙигитча ўзига компьютер сотиб олади ва уни каравоти ёнига ўрнатиб, ҳар куни интернетда қидирувни давом эттиради. Кўп ўтмай у миллий фонд сайтида вегетатив нерв тизимининг бузилиши бўйича ўтказилган тадқиқотга дуч келади. Унда экспертлар айнан унинг оиласи азият чекаётган бузилишни ўрганишганди. Даг улардан бу соҳадаги янги ихтиролар ҳақидаги адабиётларни сўрайди.\nБироқ фонд ўрганган касалликлардан бирортаси Линдсейда кечаётган симптомларга мос келмади. Шунда у тиббиётда жуда кам учрайдиган бу хасталикни ўрганишга қизиқадиган бирорта олимни жалб этишга ва тузалиш йўлини топишга аҳд қилади.\nДаг 2002 йилда ҳар йили ўтказилувчи вегетатив нерв тизимидаги муаммолар муҳокамасига бағишланган конференцияда қатнашмоқчи бўлади. Жанубий Каролина штатида жойлашган Хилтон-Хед-Айленд шаҳридаги илмий форумда иштирок этиш учун у самолётдаги ўриндиқларнинг битта қаторини сотиб олиб, бутун парвоз давомида ётиб кетади.\nЛиндсей саҳнага ногиронлар аравасида чиқади. У олимлар олдида шу пайтгача ўрганилмаган касаллиги ҳақида чиқиш қилади. Даг илмий тадқиқот ўтказиш майдони сифатида ўз танасини таклиф этади.\nОлимларнинг кўпчилиги, жумладан, Гарвард университети докторлари, АҚШ соғлиқни сақлаш миллий институти ва Кливленд клиникаси ходимлари Даг илгари сурган фаразларни ёқлашмади. Унинг кам қайд этилувчи касаллик ҳақидаги фикрлари кўп йиллик тажрибага эга ва илмли мутахассисларнинг эътирозига сабаб бўлди.\nДаг Линдсей профессор Коглан билан\nШунга қарамай, унинг гаплари битта тадқиқотчида қизиқиш уйғотди. Тақдимотдан сўнг Линдсейнинг ёнига Сесил Коглан — Алабама штатидаги Бирмингем университети профессори, тиббиёт фанлари доктори келади. У йигитнинг касаллигини ўрганишга рози эканини билдиради. Шу тариқа тўшакка боғланиб қолган америкаликнинг иттифоқдоши пайдо бўлади.\n2004 йил Дагни дўсти Бирмингемдан 800 км узоқликда жойлашган ижарага олинган уйга олиб боради. Линдсей профессор Когланга ўз ўрганганларини етказишни сабрсизлик билан кутарди.\nДаг шундай хулосага келди, унинг танаси ҳаддан ташқари кўп адреналин ишлаб чиқаряпти. У артериал босими кўтарилиб кетадиган беморларга ёзиладиган дорини ҳам ўрганди. Бу препарат таркибида ноадреналин мавжуд. Линдсей агар бу нейромедиаторни кўп миқдорда қабул қилса, танасидаги ортиқча адреналин компенсация қилинади деган қарорга келди.\nЛиндсей Когланни мана шу дорини қабул қилиши кераклигига кўндирди. Охирги 6 йил давомида у ноадреналинни мунтазам капельница кўринишида олди ва унинг аҳволи кун сайин яхшиланиб борди. Мазкур дори шарофати билан йигит уй бўйлаб ҳаракатланиш ва юмушларни бажариш бахтини туйди.\nЭндиликда профессор ва мижоз олдида яна бир савол кўндаланг турарди: Дагнинг қонига шунча адреналин қаердан тўпланяпти?\n«Биз жавоб топдик!»\nКоглан бунинг сабаби буйрак усти безидаги ўсма билан боғлиқ бўлиши мумкин деган тахминга келди. Бироқ ўтказилган текширувлар бу ташхисни тасдиқламади. Линдсей яна тиббий адабиётларни титкилашга тушди ва ҳатто тиббиёт ходимларини ҳам шошириб қўядиган хулосага келди.\nДаг унинг буйрак усти безида ўсма йўқ бўлса-да, нимадир ўзини ўсмадек тутаётганини тушунди. Бу ташхисни тасдиқлаш учун у яна бир бор текширувлардан ўтди.\nУнинг тахмини тасдиқланди — буйрак усти безидаги мия моддаси аномал даражада катталашганди. Йигит ўзининг ақл бовар қилмас ташхиси туфайли шифокорларни ҳайратга солди — буйрак усти бези мия моддасининг икки томонлама гиперплазияси — яъни тўқималарнинг ўсиб кетиши.\nТекширув жавоблари чиққан заҳоти Коглан Линдсейга қўнғироқ қилди ва шундай деди: «Биз жавоб топдик!»\nЭкспертлар Коглан ва унинг мижози хулосасига ишонқирамай муносабат билдиришди. Аммо профессор ўз обрўсини хавфга қўйиб, Дагни қўллаб-қувватлашда давом этди.\nНазариядан амалиётга қараб\nТиббиётга доир бир қанча китобларни титкилаб чиққан Даг ўз дардига доир 32 та ҳолатни топди. Даволаш у учун элементардек туюлди: бунинг учун буйрак усти безидаги мия оқсилини кесиб олиб ташлаш керак, холос.\nЛиндсейнинг даволовчи шифокори — Крис Бауэр — мижозидаги касаллик шунчалик кам учраганидан ҳатто тиббий адабиётларда ҳам бирорта амалий тавсиялар йўқлигини тасдиқлайди.\n— Биз бу касалликни Даг билан бирга ўргандик, — дея тан олади Бауэр.\nИлгари бу турдаги жарроҳлик амалиёти ўтказилмагани учун америкалик уни ўзида синаб кўришга аҳд қилди. У 2008 йили бундан 28 йил аввал олиб борилган тадқиқотни топади. Ўшанда Жоржия штати давлат университети олими каламушнинг буйрак усти безини операция қилганди.\n— Буйрак усти безини лезвия ёрдамида кесинг ва то мия моддаси ҳуснбузар ёки яллиғланган ғудда сингари ташқарига чиқарилмагунча сиқинг, — деб ёзади у.\nКейинроқ Даг бошқа қайдларни ҳам излаб топади, бунда олимлар кучук билан мушуклар буйрак усти безидаги мия моддасини чиқариб ташлаш синовини ўтказишганди.\nАмерикалик топилган материалларни таҳлил қилиб, 323 бетлик қўлланма тузди. У инсоннинг буйрак усти безини қандай операция қилиш ҳақида эди.\nДаг Линдсей «TED Talks» конференциясида нутқ сўзлаяпти\nЭнг қийин иш қолди — бундай операцияни ўтказишга журъати етадиган тажрибали жарроҳ топиш. У ярим йил мутахассис излади. Кўп шифокорлар лицензиясидан айрилиб қолишдан чўчиб, бу ишга қўл уришни исташмади.\nНиҳоят, Линдсей Бирмингем университетидаги бир жарроҳни кўндиришга муяссар бўлди.\n2010 йилнинг сентябрида Даг университет шифохонасига келтирилди ва битта буйрак усти бези операцияси муваффақиятли ўтди. Уч ҳафта ўтар-ўтмас йигит стулда уч соатгача ўтира оладиган бўлди. Рождествогача америкаликнинг саломатлиги шунчалик тикландики, у ҳатто ибодатхонагача бўлган ярим километрлик масофани босиб ўтди. У ярим тундаги ибодатида, ниҳоят, енгилмас дардига жавоб зарбасини бера олганидан қувонди.\nОрадан 2 йил ўтиб, Линдсей Сент-Луис хусусий тадқиқот университетида иккинчи операцияни бошдан кечиради. Бу сафар ҳам жарроҳлар иккинчи буйрак усти безидаги мия моддасини омадли олиб ташлашга муваффақ бўлишди. Мижоз тез тузала бошлади.\n2013 йил Даг дўстлари билан Багама оролларига саёҳатга жўнади. Кейинги йилнинг бошларида эса бир қанча дориларидан воз кечди.\nУнинг васийси ва ёрдамчиси профессор Коглан эса Линдсейнинг фантастик соғайишига гувоҳ бўлди. Олим 2015 йил вафот этди. Дагнинг онасини биринчи операцияга ҳам олишмади, чунки аёл мутлақ кучдан қолганди. У 2016 йил оламдан ўтди.\nШу йили Даг Рокхерст коллежининг бакалавр босқичини тамомлади. У аввалгидек ота-онасининг уйида яшайди ва ҳар куни дориларини ичиб туради. Йигитнинг саломатлиги идеал даражада бўлмаса-да, лекин ҳаётини тубдан ўзгартиришга эришди.\n— Энди мен дунё бўйлаб саёҳат қилишим ва ўз билимимни ҳамма билан ўртоқлашишим мумкин. Мен дунёни яхши томонга ўзгартира оламан, — дейди Линдсей. У ўз ҳаётини «TED Talks» маърузаларида бот-бот эслайди.\nДаг Стэндфорд ва Гарвард сингари университетларда ўтказиладиган саломатлик ва тиббиёт билан боғлиқ концеренцияларда ўз чиқишлари билан доимий қатнашади. Шифокорлар ундан кам учровчи ва оғир кечувчи касалликларни даволашда маслаҳатлар олишади.\n— Бир пайтлар одамлар менга ёрдам беришганди. Энди менинг навбатим…, — дейди Даг жилмайиб.\nкасаллик профессор операция Америка Даг Линдсей\nХориж 02/08, 17:17\nАмерикада яна бир юқумли касалликнинг тарқалишига қизил пиёз сабаб бўлди\nКоронавирус 29/07, 09:27\nУхлашга ётган 9 ёшли америкалик қизалоқ коронавирус туфайли қайтиб уйғонмади


қарори билан билет операцияларининг ягона электрон тизими тўғрисидаги низом тасдиқланди. Бу ҳақда «Ҳуқуқий ахборот» канали хабар берди. Қарорга мувофиқ, 2020 ... ахборот» канали хабар берди. Қарорга мувофиқ, 2020 йил 1 январгача билет операциялари ягона электрон тизими яратилади. Мазкур тизимда маданият ...\n«Насаф» — «Ал-Файсали» учрашувига энг қиммат билетлар 35 минг сўмдан сотиляпти\nУчрашув 30-январь куни соат 16:00 да бошланади.


ЎзА - АҚШ Хитойнинг яна 33 та ташкилотига тақиқ эълон қилди\nАҚШ Хитойнинг яна 33 та ташкилотига тақиқ эълон қилди\nАмерика Қўшма Штатлари Савдо вазирлиги санкция киритилган тузилмалар рўйхатига Хитой Халқ Республикасининг 33 ташкилотини қўшиб қўйди. Ушбу корхоналарнинг 9 тасига инсон ҳуқуқларини бузиш, 24 тасига эса АҚШ миллий хавфсизлигига таҳдид солиш айби қўйилган. Бу ҳақда идоранинг расмий сайтида маълум қилинган.\nВазирлик тушунтириш беришича, мазкур компания ва ташкилотларга энди Америка технологияларидан фойдаланиш, Америка маҳсулотларини идоранинг алоҳида рухсатисиз тўғридан-тўғри ёки воситачилар орқали импорт қилиш ман этилади.\n“Бу 9 та ташкилот Хитой томонидан амалга оширилган репрессив кампания давомида инсон ҳуқуқларини бузиш ва суиистеъмол қилиш, шунингдек ўзбошимчалик билан оммавий ҳибсга олиш, мажбурий меҳнат ва Шинжон-Уйғур автоном туманидаги уйғурлар, этник қозоқлар ва бошқа кам сонли мусулмон гуруҳларини таъқиб қилишда иштирок этган“, — дейилади баёнотда.\nСанкциявий рўйхатга ХХР Жамоат хавфсизлиги вазирлиги ҳузуридаги суд экспертизаси институти ва яна саккизта компания киритилган. Хабарда бошқа тузилмалар номма-ном келтирилмаган.\nҚолган “24 та давлат ва тижорат корхоналари Қўшма Штатларнинг миллий хавфсизлиги ёки ташқи сиёсати манфаатларига зид келадиган ҳаракатларда иштирок этганлиги учун мазкур рўйхатга қўшилгани“ таъкидланган.\nБу ерда гап Хитой, Гонконг ва Кайман оролларида жойлашган корхоналар ҳақида боряпти. Мазкур тузилмалар “Beijing Cloudmind Technology Co”, Пекин электрон ҳисоблаш фанлари маркази, “Beijing Jincheng Huanyu Electronics” сингари юқори технологиялар ва тадқиқот марказларидир.\nҒарб мамлакатлари ва турли гуманитар ташкилотлар Хитой ҳукуматини Шинжондаги мусулмон аҳолига нисбатан олиб борилаётган сиёсат учун тез-тез танқид қилиб туради. Бунга расмий Пекин “қайта тарбиялаш марказларида“ уйғурлар яхши иш топиш ва радикал фундаментализм таъсирига тушиб қолмаслик учун зарур бўладиган кўникмаларни олишади, дея жавоб қайтаради. 2018 йил август ойи охирларида БМТнинг Ирқий камситишларни тугатиш қўмитаси экспертлари томонидан тайёрланган ҳисобот-маърузада қарийб 1 миллионга яқин этник уйғурлар Хитойнинг Шинжон-Уйғур автоном туманидаги “қайта тарбиялаш лагерларида“ бўлиши мумкинлиги билдирилган. Ушбу маълумотга жавобан, Хитой Ташқи ишлар вазирлиги уйғурларнинг “қайта тарбиялаш лагерларида“ сақланаётгани исботланмагани ва ҳақиқатга тўғри келмаслигини таъкидлаган.


Мустабиднинг ўлими байрам қилинди\nЧилининг 10 декабрь куни 91 ёшида вафот этган собиқ раҳбари, диктатор Аугусто Пиночетнинг ўн минглаб мухолифлари унинг ўлимини байрамона нишонламоқда. Тарафдорлари эса мотам кайфиятида.\n1973 йилдан 1990 йилгача Чилини бошқарган мустабиднинг ўлими унинг тарафдорлари ва мухолифатларини Сантяго кўчаларига етаклади ва томонлар ўртасида тўқнашувлар бўлди. Полиция томонидан бостирилган бу тўқнашувлар Пиночет ўлимидан сўнг ҳам турли баҳс-мунозараларга ва қон тўкилишларга сабаб бўлиши мумкинлигини исботлади.\nА.Пиночет 1973 йили Чилида ҳарбий тўнтариш уюштириб, ҳокимият тепасига келди. Ўша пайтда ҳокимиятдан ағдарилган президент Салвадор Альенденинг қизи Изабел “Озодлик” мухбири билан суҳбатда собиқ диктатор давлат миқёсида катта марозим ўтказилиб дафн этилишидан норозилигини билдирди.\n“Мен унинг осойишталикда вафот этганидан афсусланаман. Лекин у содир этган жиноятлар унутилмаган ва юридик жараён якунига етказилиши лозим. Мен Пиночетни ҳурматга нолойиқ одам ҳисоблайман. У давлат миқёсида катта маросим ўтказилиб дафн қилинишига қаршиман. Пиночет диктатор эди, у одамлар томонидан сайланмаган”, - деди Изабел Альенде.\nЧилида Пиночетни жиноятчи, деб ҳисобловчи одамлар кўпчиликни ташкил этишига қарамай, мамлакат ҳукумати собиқ диктатор ўлими муносабати билан давлат байроқларини туширишга қарор қилди. Ҳукумат аъзолари Пиночет оиласига таъзия изҳор этди.\n“Чили ҳукумати Пиночет оиласига ҳамдарддир. Ҳукумат бундай вазиятда қабул қилинган тартиб-қоидаларга мувофиқ иш тутмоқда, шу билан бирга, мамлакатда барқарорлик сақланиб қолишига ҳам ҳаракат қилмоқда”, - деди Чили ҳукумати вакили Рикардо Лагос Вебер.\nУнинг айтишича, ҳукумат Пиночет учун ҳарбийлар иштирокида барча тартиб-қоидаларга амал қилинган ҳолда дабдабали дафн маросими ташкил этади.\nПиночет ҳокимиятни 1973 йилда ҳарбий тўнтариш йўли билан эгаллаб олгандан кейин ўша пайтдаги президент С.Альенде ўлик ҳолда топилганди. Бу воқеа тафсилотлари ҳалигача аниқ эмас. Пиночет тарафдорлари Альенде ўз жонига қасд қилганини айтса, Пиночетга қарши гуруҳлар унинг ўлдирилганини таъкидлаб келади. Бундан ташқари, Пиночет ўзининг 17 йиллик ҳукмронлиги даврида минглаб одамнинг умрига зомин бўлгани ҳам таъкидланади. Пиночет ҳукмронлиги даврида мамлакатда инсон ҳуқуқларига амал қилинмади, матбуот эркинлиги бекор қилинди. Минглаб зиёлилар Чилини ташлаб, ўзга давлатларга чиқиб кетишга мажбур бўлди.\nБироқ собиқ диктатор тарафдорлари Пиночет мамлакатни марксизмдан қутқариш учун шундай чораларни қўллашга мажбур бўлганини таъкидлайди. Пиночет 1974 йилдан 1990 йилгача ҳукмронлик қилди. Чилидаги иқтисодий вазият ёмонлашгач, у истеъфога чиқишга мажбур қилинди. У инсон ҳуқуқларини топташ, товламачилик, коррупция каби жиноятларда айбланди.\n91 ёшида вафот этган диктатор ҳатто ўлимидан сўнг ҳам Чилини икки қутбга - ўз тарафдорлари ва мухолифларга бўлиб ташлади.


Владимирлик аёл ўз уйига 50 ўзбекистонликни рўйхатга қўйган\nРоссиянинг Владимир вилояти Коврово шаҳрида яшовчи 26 яшар аёл ўз уйига қарийб 50 нафар ўзбекистонлик фуқарони ноқонуний равишда рўйхатга қўйдирган.\nБу ҳақда хабар қилган маҳаллий ахборот агентликлари маълумотига кўра, ушбу ҳолат бўйича полиция жиноий иш қўзғатиб, тергов ишлари олиб бораяпти.\nЎзбек мардикорларидан пул олиб, ноқонуний муҳожирликка йўл очиб берганликда айбланаётган 26 яшар аёл икки йилга қамалиши мумкин.\nЎтган ойда Оренбургдаги бир хонали квартирага Ўзбекистоннинг 66 фуқароси рўйхатга қўйилгани фош бўлганди.\nЎтган йил охирида Россия президенти Владимир Путин ноқонуний муҳожирликни ташкиллаштираётган "резина квартира" соҳибларини жазолашга чақирган эди.


Бу ҳақда Ҳисоб палатасининг 2022 йил учун давлат бюджети юзасидан берган хулосасида келтирилган.\nТақдим этилган Бюджетнома бўйича 2022 йилдаги ялпи ички маҳсулот ҳажми 839 989,5 млрд сўмни ёки 74,2 млрд долларни, унинг аҳоли жон бошига миқдори 23,8 млн сўмни ёки 2,1 минг долларни ташкил этиши режалаштирилмоқда.\n2022 йилда реал ўсиш суръати 5,9 фоизни ташкил этиши прогноз қилинмоқда.\nПрогноз қилинаётган ялпи ички маҳсулот ҳажмининг таркибида қўшилган қиймат миқдори 778 153,6 млрд сўмни (ЯИМнинг 92,6 фоизи) ҳамда маҳсулотлар ва экспорт-импорт операциялари ҳисобидан олинган соф солиқлар тушуми 61 865,9 млрд сўмни (7,4 фоиз) ташкил этмоқда.\nТармоқлар кесимида қўшилган қийматнинг энг катта улуши (35,8 фоиз) хизматлар кўрсатиш соҳасига тўғри келиб, ушбу тармоқ бўйича яратилган қўшилган қиймат ҳажми 300 351,0 млрд сўмни ташкил этиши режалаштирилмоқда.\nШунингдек, ушбу кўрсаткич саноат бўйича 217 683,5 млрд сўм (25,9 фоиз), қурилиш бўйича 52 516,3 млрд сўм (6,3 фоиз) ва қишлоқ, ўрмон ва балиқ хўжалиги бўйича 207 602,8 млрд сўм (24,7 фоиз) миқдорида бўлиши кутилмоқда.


ССВ: Хитойдан келган фуқаролар эпидемиологлар томонидан 14 кун давомида назоратга олинмоқда\n15:40 / 30.01.2020\nЎзбекистон Республикаси Соғлиқни сақлаш вазирлиги мамлакатда коронавирус тарқалиши олдини олиш мақсадида Хитойдан келган Ўзбекистон фуқаролари тиббий текширувлардан ўтказилаётгани ҳақида маълум қилди.\n«Мамлакатимиз ҳудудига коронавирус кириб келишининг олдини олиш мақсадида комплекс чора-тадбирлар режаси ишлаб чиқилиб, татбиқ этилган. Жумладан, Давлат чегара постларидан ўтаётган фуқароларни тиббий назорат кўригидан ўтказишга алоҳида эътибор қаратилган. Шу мақсадда республикамизда Давлат чегараларининг кесишиш жойларида 52та санитария-карантин пунктлари фаолият кўрсатиб келмоқда.\nЮртимиз ҳудудига ушбу инфекциянинг кириб келиши ва тарқалишининг олдини олиш мақсадида Давлат чегара постларидан ўтаётган фуқаролар тиббий назорат кўригидан ўтказилмоқда, шунингдек, тепловизор ёрдамида йўловчиларнинг тана ҳарорати масофадан туриб ўлчанмоқда ва умумий ҳолати текширилмоқда. Ушбу тадбирларни амалга ошириш учун нафақат санитария назорат пунктлари тиббиёт ходимлари, балки шифокор инфекционистлар ҳам жалб этилган.\nСўнгги ўн кун ичида ана шундай текширувлар натижасида Хитойдан келган фуқароларнинг 59 нафаридан вирусологик текширув ўтказиш учун намуналар олинган. 19 нафар шахс эса Вирусология илмий текшириш институти клиникасида ташкил этилган бўлимга мурожаат этган ва тиббий назоратдан ўтказилган. Шу ўринда айтиш керакки, айни пайтга қадар уларнинг бирортасида ҳам коронавирус инфекцияси умуман аниқланмаган. Бундан ташқари, Хитойдан келган фуқаролар яшаш манзили бўйича оилавий поликлиникалар тиббиёт ходимлари ва эпидемиологлар томонидан 14 кун давомида назоратга олинмоқда.\nБундан ташқари, Санитария-эпедимиологик осойишталик агентлиги томонидан грипп ва бошқа ўткир респиратор инфекциялар бўйича ҳам мониторинг олиб борилмоқда. Натижаларга кўра, грипп ва бошқа ўткир респиратор инфекциялар бўйича ўтган йилга нисбатан бирмунча мавсумий кўтарилиш кузатилган бўлса-да, ушбу касалликлар бўйича ўлим ҳолатлари қайд этилмади.\nКоронавирус ҳамда ўткир респиратор инфекциялар бўйича олиб борилаётган чора-тадбирлар изчил давом этмоқда», дейилади Соғлиқни сақлаш вазирлиги Жамоатчилик билан алоқалар бўлими хабарида.\nСўнгги маълумотларга кўра, Хитойда тарқалаётган коронавирусни юқтириш оқибатида вафот этганлар сони 170 нафардан ошган. Дунё бўйича касалланганлар сони эса 8 мингга яқинлашмоқда. Бугунги кунда ушбу вирусга чалиниш ҳолати 16та давлатда қайд этилган.


Ўқиганим ва билганим сари ўқимаганим ва билмаганим қанчалар кўп эканлигини тушуниб хижолат тортамен!\n33 дақиқа олдин\nМен 1983 йили Хоразм вилояти, Қўшкўпир туманида туғилганман. ЎзДЖТУ (Роман-герман филологияси), Сиёсий фанлар институти (Халқаро муносабатлар), Сарбонна университети (Туризм ва ёдгорликлар)да таҳсил олганман. Айни пайтда Париж Шарқ тиллари ва цивилизациялари институтида «Ўрта Осиё давлатларида туризм, ёдгорликлар ва миллий ўзлик» мавзусида докторлик иши ёзаяпман.\nФейсбукда «Шахсий мулоҳазаларим» деб номланган муаллифлик, «Чуғулистондан қитмир миш-мишлар» ва «Марсбукликлар» номли ҳажвий саҳифаларим бор. Уларда жамиятнинг долзарб муаммолар ҳақидаги мулоҳазаларимни ёзиб бораман, инсоний иллатларни ижтимоий кулги йўналишида ҳажв қиламан.\nҲозир Парижда оилам, яъни аёлим ва 3 нафар фарзандим билан яшайман.\nДима Қаюмларга йўл очиб беринг!\nДиққат, Хоразм яна хавф остида! (фото + видео)\nМақсад жазолаш эмас, балки инсонларнинг қонун ва қоидаларга амал қилишига эришиш бўлиши керак\nСаломат бўлинг, сиз гўзалсиз!\nТаржимонлик соҳасини қутқаринг!\nФранция президентининг соҳибқирон юртини кўриш орзуси\nНима учун ўқитувчилар ва шифокорлар жамиятнинг паст табақасига айланиб қолди?\nҲалоллик бўлмагунча, тараққиёт бўлмайди!\nКатта бўлсанг, ким бўласан?\nМарҳамат қилиб, навбатга туринг!


Qalampir.uz - Президент Ахборот ва оммавий коммуникациялар агентлигини ташкил этишга доир қарорни имзолади\n10:32, 05.02.2019 Жамият\nАгентликка Ўзбекистон Республикаси Президенти томонидан лавозимига тайинланадиган ва лавозимидан озод этиладиган директор раҳбарлик қилади.\nЎзбекистон Республикаси Президенти Шавкат Мирзиёев жорий йилнинг 2 февраль куни “Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги фаолиятини ташкил этиш тўғрисида”ги қарорни имзолаган. Мазкур қарорнинг тўлиқ матни билан қуйида танишишингиз мумкин.\nТеглар:Ахборот ва оммавий коммуникациялар агентлиги Президент Администрацияси\nАдвокатларнинг даъволари асослими? Олий суд сўровнома натижаларини “шубҳали” деб атади\n18:36, 06.02.2019 1 436\nQALAMPIR.UZ таклифи амалда! Ўзбекистонда журналистлар учун миллий гувоҳнома жорий этилади\n12:48, 06.02.2019 973\n11:22, 05.02.2019 2 802\n11:13, 05.02.2019 1 529\n13:59, 18.10.2018 4 130


Материалы за Август 2013 года » Бой бўлишни истаганлар учун\nСирдарё вилоятида янги трикотаж корхонаси ишга тушди\nСирдарё вилояти Оқолтин туманида трикотаж матолар ишлаб чиқарадиган янги корхона фойдаланишга топширилди. Бу ҳақда Ўзбекистон Миллий ахборот агентлиги – ЎзА хабар бермоқда.\n«Сардобатекстиль» корхонасига хориждан замонавий тўқув дастгоҳлари олиб келиб ўрнатилган.\nКорхона маҳаллий хомашёдан олинган ип-калавани қайта ишлаб, трикотаж мато ва тайёр кийим ишлаб чиқаради.\nКорхона директори Толибжон Раҳимовнинг сўзларига кўра, пахтадан тайёрланаётган маҳсулотларнинг саксон фоизи экспортга йўналтирилади.\nЎзАнинг ёзишича, корхонада 100 нафар ёш доимий иш ўрнига эга бўлди.\nҒаллаоролда яроқсиз шинадан тайёр маҳсулот ишлаб чиқарадиган корхона ишга тушди\nЖиззах вилоятининг Ғаллаорол туманида ишлатилган автомобиль шиналарини қайта ишлаб, резина гранулага айлантирадиган янги корхона иш бошлади. Бу ҳақда Ўзбекистон Миллий ахборот агентлиги – ЎзА хабар бермоқда.\n«Алишер савдо инвест» масъулияти чекланган жамияти томонидан ташкил этилган корхонада 20 нафар маҳаллий ёшлар иш билан таъминланган. Лойиҳа қиймати қарийб 1,5 миллиард сўм бўлган ушбу корхона автомобилларнинг яроқсиз шиналаридан йилига 3 минг тонна маҳсулот ишлаб чиқариш қувватига эга.\nАҚШ полицияси ҳар йили фуқароларнинг 4 миллиард доллар маблағини мусодара қилади\nАмерика полицияси фақатгина жиноят содир этишда гумон қилинаётган фуқароларнинг ўзидан ҳар йили қонуний асосларда 4 млрд. доллардан зиёд маблағни мусодара қилади.\nКўп ҳолларда ҳатто қонунга амал қилувчи америкаликлар ҳам ўз буюмларидан (шу жумладан пул маблағларидан) маҳрум бўлиши мумкин.\nБуни қарангки, АҚШ қонунчилиги бирор бир жиноятни содир этишда гумон қилинаётган фуқароларнинг шахсий мулкини тортиб олишга рухсат берган. Бунда ушбу ишни амалга ошириш учун на суд қарори ва на прокурор санкцияси талаб этилади. Қонун ҳимоячилари учун фуқарони кўчада шунчаки тўхтатишнинг ўзи кифоя.\n"Microsoft” компанияси бош директори Стив Балмернинг истеъфога чиқиши ҳақида эълон қилганидан сўнг, биржада компания акцияларининг нархи ўсиши натижасида у 840 млн.долларга бойиди.\nАйтиш жоизки, Балмер 333 миллион долларлик "Microsoft” акцияларига эга. Охирги маълумотларга кўра, бош директор алмашиши ҳақидаги хабарлар тарқалганидан кейин жума кунги савдолар пайтида компания акциялари 7% дан кўпроққа кўтарилган. Бу "Microsoft”нинг бозор капитализациясини 24 миллиард долларга оширган.\nГарвард ётоқхонасида Билл Гейтснинг ("Forbes” версияси бўйича 2-ўрин, мулки— $67 млрд.) қўшниси бўлган Стив Балмер компанияда 33 йилдан буён ишлайди, шуларнинг 13 йилини компания бош директори лавозимида ўтказган. Эслатиб ўтамиз, жума куни корпорация яқин 12 ой ичида Балмер бош директорлик лавозимидан кетиши ҳақида эълон қилганди. Бу вақт ичида "Microsoft” унинг ўрнини босадиган раҳбарни топишга умид қилинмоқда.\nFacebook ижтимоий тармоғининг бозордаги капиталлашув даражаси юз миллиард доллардан ошиб кетди. Bloomberg ахборот агентлигихабарига кўра, ушбу натижа 26 август, душанба куни бўлиб ўтган савдолар чоғида қайд этилган.\nКомпания акциялари баҳосининг қимматлашуви Facebook’нинг мобил платформаларда реклама сотишдан олган даромадлари ошгани билан боғлиқ оптимистик прогнозлар фонида кузатилмоқда.\nBloomberg’нинг сўнгги маълумотларига кўра, Нью-Йорк биржасида ижтимоий тармоқнинг бир дона акцияси 41,1 доллардан баҳоланган. Аввалроқ, 41,94 долларлик натижа қайд этилган бўлиб, бу Facebook’нинг 2012 йил май ойида биржага чиққанидан бери кузатилган энг юқори кўрсаткичга айланган эди.\nЛола Каримова-Тиллаеванинг жамғармаси ота-онаси хизмат вақтида ҳалок бўлган болаларга совға топширди\n60дан ортиқ ўғил ва қизлар «Сен ёлғиз эмассан» жамғармасидан мактаб буюмларини совға сифатида олишди. Бу ҳақда жамғарма матбуот хизмати маълум қилди.\n«Сен ёлғиз эмассан» жамоат болалар жамғармаси Ички ишлар вазирлиги билан ҳамкорликда ота-онаси хизмат вазифасини бажариш вақтида ҳалок бўлган болалар учун байрам тадбири ташкил этди. Тадбир Тошкент вилояти ички ишлар бош бошқармасида бўлиб ўтди.\nЖамғарма матбуот хизмати хабарига кўра, бу каби тадбирлар кетма-кет бешинчи йил ўтказилмоқда. 60дан ортиқ болага жамғарма томонидан мактаб буюмлари совға сифатида топширилди.\nНью-Йорк штатининг бош прокурори миллиардер Дональд Трампни (мол-мулки 3,2 миллиард долларни ташкил этади) "Трамп университети” ишларини ташкил этишда 40 миллион долларлик товламачилик қилганликда айлаб, унга қарши даъво билан чиқди, дея хабар беради "Associated Press”.\nПрокурор Эрик Шнейдерманнинг таъкидлашича, таълим учун 35 000 доллардан тўлаган 5000 нафар талабанинг кўпчилиги Трамп билан учрашишга умид қилган, бироқ бунинг ўрнига фақат унинг фотосуратларини кўрган. "Трамп университети истеъмолчилар учун қимматга тушаётган таълимнинг ҳар бир босқичида алдов билан шуғулланяпти ва уларга сезиларли молиявий зарар етказмоқда. Трамп университети ўзининг хўжайини иштирокида, унинг машҳурлигига таянган ҳолда, Трамп брендига ишониб келган истеъмолчилардан фойдаланган”, - дея иқтибос келтиради агентлик прокурорнинг сўзларидан.\nОбама тамаддихонада катта чойчақа қолдирди\nАҚШ президенти Барак Обама тамаддихонадаги официантга катта чойчақа қолдирди.\n"Magnolia's Deli & Cafe” Нью-Йорк штатининг ғарбий қисмидаги Рочестер шаҳрида жойлашган. У ерда Обама пишлоқли тост ҳамда гренкалар ва бодринг бўлаклари қўйилган томатли пюре-шўрва буюртма қилган. Шунингдек, АҚШ президенти ўзининг хавфсизлик хизмати ходимларини ҳам меҳмон қилган, кейин эса ўзининг кредит картаси билан тўлаган. Ланч суммаси 89 доллар 84 центни ташкил этган.\nБундан ташқари, ҳисобга 20%, яъни 16 доллар 64 цент чойчақа ҳам киритилган. Бироқ Обама бу пулни етарли эмас деб ҳисоблаб, яна 30 доллар қўшган ва умумий ҳисобда 136 доллар 48 цент тўлаган. Президент чекда "Ажойиб таом учун раҳмат” деган ёзув ва имзосини қолдирган, дея хабар беради "РИА Новости”.\nХитойда смартфонлар ишлаб чиқарувчи йирик "Xiaomi” корхонасининг асосчиси Лей Хун ўз компанияси эришган катта ютуқ билан ўртоқлашди.\n2011 йилда пайдо бўлган бренд 10 миллиард долларга баҳоланган. Ҳозир "Xiaomi” қай даражада фаоллигини билиш учун компаниянинг ўтган йилги баҳосини кўриш лозим: 2012 йилда у 4 миллиард долларга баҳоланган эди.\n2013 йилда "Xiaomi” 7 млн.дона смартфон сотган ва 2,15 млрд. доллар ишлаб топган. Компания ўз маҳсулотининг 70% ни фирмага қарашли интернет-дўкон орқали сотган ва шу тарзда анъанавий, аммо қимматга тушувчи фирма дўконлари тармоғини ривожлантириш учун кетадиган маблағни тежаган.\nҲиндистоннинг энг бой одами рупия курси тушиб кетиши оқибатида $5 млрд йўқотди\nҲиндистоннинг энг бой одами Мукеш Амбани рупия курсининг кескин тушиб кетиши натижасида ўз мулкининг тўртдан бир қисмини йўқотди, дея хабар беради "Bloomberg”.\n"Reliance Industries” компанияси директорлар кенгашининг раиси бўлган Амбанининг мол-мулки охирги бир неча ой давомида 5,6 млрд.долларга камайган ва август ойида 17,5 млрд.ни ташкил этган.\nАйтиш жоизки, сўнгги пайтларда ҳинд рупияси дунёнинг бошқа етакчи валюталари орасида энг ёмон динамикани намойиш этмоқда. Пайшанба куни рупиянинг курси 1,9% га тушган ва АҚШ долларига нисбатан 65,275 рупияни ташкил этган, бу тарихий минимум ҳисобланади.\nМаълум бўлишича, Жиззах тумани ИИБ Йўл ҳаракати хавфсизлиги бўлими автотранспорт воситалари техник ҳолати, улардан фойдаланиш қоидалари ва меъёрларига амал қилишни назорат қилиш бўлинмаси инспектори Акбар Нарматов ўз таниши Рустам Ўролов билан тил бириктириб, йўл ҳаракати қоидаларига амал қилмаган ҳайдовчиларга ҳуқуқбузарли ги учун тузилган маъмурий баённомалар ижросини таъминламасдан, айбдорлардан «холис хизмат» (ҳайдовчилик гувоҳномалари ва талонларини чора кўрмасдан қайтариб берганлиги) эвазига пора олади.\nЎзбекистонда болалар оёқ кийими патент олди\nЎзбекистонда саноат намунаcи сифатида болалар оёқ кийими патент олди. Патентнинг рўйҳатга олиш рақами №SAP01088, бу хақда «Туркистон-пресс» хабар беради.\nШу тарзда, «Патент амалиёти» электрон журналининг август ойи сонида хабар берилишича, болалар пойабзали ўзининг қонуний эгасига эга бўлди.\nУнинг эгалари Ўзбекистон республикаси фуқаролари жисмоний шахслар Малохат Ильҳомова, Умида Мақсудова ва Дарья Аракельян бўлишди.\nНоёб мовий бриллиант Гонконгдаги кимошди савдоларида рекорд ўрнатиши мумкин\nТабиатда камдан-кам учрайдиган оғирлиги 7,59 карат келувчи мовий бриллиант шу йил октябрь ойи бошларида Гонконгда бўлиб ўтадиган кимошди савдоларига қўйилади. "Сотбис” аукцион уйи вакилларининг маълум қилишича, қимматбаҳо тош уларга камида 19 миллион доллар келтириши керак.\nАгар уларнинг ҳисоб-китоблари ўзини оқласа, унда «The Premier Blue» номини олган ушбу тош бир карат қиймати ҳисобидан дунёдаги энг қимматбаҳо бриллиантга айланади.\nАйтиш жоизки, табиатда жуда кам учрайдиган мовий рангли бриллиантлар савдога камдан-кам ҳолатларда қўйилади. Одатда бундай тошлар фақат оқсуякларда, қирол оилаларида ва машҳур кишиларда бўлади. Хусусан, оғирлиги 45,5 карат келадиган энг машҳур "Хоуп" номли мовий бриллиант ўз вақтида Франция қироли Людовик XIV га тегишли бўлган, ҳозир у Вашингтондаги Смитсон миллий табиат тарихи музейида сақланади. "Премьер блю"нинг соҳиби эса ўз номини ошкор этишни истамади.\nЎзбекистонда ярим миллиондан ортиқ корхона ва ташкилот фаолият кўрсатмоқда\nШу йил 1 июль ҳолатига кўра Ўзбекистонда давлат рўйхатидан ўтган юридик шахслар сони 539 мингдан ошиб кетди.\nҲозир улардан 512 мингтаси ёки рўйхатдан ўтган корхоналар умумий сонининг 95 фоизи фаолият кўрсатмоқда. Бу ҳақда Корхоналар ва ташкилотларнинг Ягона Давлат регистрига таянган ҳолда Давлат статистика қўмитасининг ахборот хизмати хабар қилади. Энг кўп корхона ва ташкилотлар (фермерлик хўжаликларисиз) савдо ва умумий овқатланиш соҳасида (рўйхатдан ўтган корхоналарнинг 24%), қишлоқ ва ўрмон хўжалигида (20%) ҳамда саноат ва қурилиш соҳаларида қайд этилган. Рўйхатдан ўтган корхоналарнинг умумий сонида нодавлат мулкчилик шаклидаги корхоналарнинг улуши 92,7% ни, шу жумладан фермер ва деҳқон хўжаликларининг улуши – 51,2% ни, хусусий корхоналарнинг улуши – 18,7% ни, хориж сармояси иштирокидаги корхоналарнинг улуши – 0,9% ни, қолган корхоналарнинг улуши эса 21,9% ни ташкил этган.


Ўзбекистон Президентлигига сайлов 4 декабрь куни ўтказилади- Kruz.uz\nЎзбекистон Президентлигига сайлов 4 декабрь куни ўтказилади\n17:30, 09.09.2016 2092 0 Жамият\n9-сентябр куни Ўзбекистон Марказий сайлов комиссияси (МСК)нинг мажлиси бўлиб ўтди. Мажлисни МСК раиси Мирзо-Улуғбек Абдусаломов бошқарди, дея хабар бермоқда комиссия матбуот хизмати.\nМажлисда Марказий сайлов комиссияси аъзолари, сиёсий партияларнинг раҳбарлари ва оммавий ахборот воситаларининг вакиллари иштирок этди. Мажлис қатнашчилари Ўзбекистон Биринчи Президенти Ислом Каримов хотирасини ёд этиб, ҳурмат бажо келтиришди.\nЎзбекистон Конституциясининг 96, 117-моддалари ҳамда «Ўзбекистон Республикаси Президенти сайлови тўғрисида»ги Қонуннинг 8-моддасига, «Ўзбекистон Республикаси Марказий сайлов комиссияси тўғрисида»ги Қонуннинг 5 ва 9-моддаларига мувофиқ 2016 йил 4 декабрь, якшанба кунини Ўзбекистон Президенти сайлови куни деб белгилаш тўғрисида қарор қабул қилинди.\nЎзбекистонда Президент сайлови бўйича сайлов кампанияси бошланди\nМарказий сайлов комиссияси мажлисида Ўзбекистон Президенти сайловига тайёргарлик кўриш ва уни ўтказиш бўйича Асосий тадбирлар дастури ҳам тасдиқланди.\nШунингдек, Марказий сайлов комиссияси Ўзбекистон Президенти сайловини ёритиш бўйича Республика матбуот марказини тузиш ҳақида қарор қабул қилди. Матбуот маркази Тошкент шаҳри, Навоий кўчаси, 16-уй манзили бўйича жойлашган.


«Сумалак олиб келдим». Ўшда 80 ёшдаги пенсионерни тўнаган аёл қидирилмоқда | ҚИРҒИЗИСТОН ЯНГИЛИКЛАРИ\n«Сумалак олиб келдим». Ўшда 80 ёшдаги пенсионерни тўнаган аёл қидирилмоқда\nЎш шаҳрининг Салиева кўчасидаги уйдаги 80 ёшли онахонни 20 март куни тунаб кетди деган аёл қидирилмоқда. Бу ҳақда Ўш ШИИБидан билдиришди.\nЖабрланувчи «Клооп»га билдиришича, тахминан соат 17:00лар атрофида унинг уйига номаълум аёл Наврўз байрами билан табриклаб келган. Аёл пенционерга «сумалак олиб келганини» айтиб, унинг уйига кирган.\nКейин қандай дориларни ичаётганини сўраб, унга «кофе тайёрлаб берган». Шу сабаб пенционер уни оилавий ҳамшира деб ўйлаган.\n«Мен «Ротавит Кардио», «Карметадин» дориларини кўрсатдим. У менга «Ротавит Кардио»ни ичиб бўлмайди деди. Кейин менга ўзи олиб келган кофега порошокка ўхшаган бир нарсани аралаштириб тайёрлаб берди. Бироздан кейин «кароватга ётинг, оёғингизни уқалаб қўяман» деб уқалай бошлади. Шундан кейин нима бўлганини билмайман», — деди у.\nПенционер уйғонганда йиғиб қўйган 10 минг соми йўқлигини айтган. Шунингдек, унинг қўшниси ҳам шу куни тахминан 35 ёшли аёл улар яшаган уйнинг подъезига кириб кетганини тасдиқлади.\nУ шубҳали аёл бир соатдан кейин уйдан чиқиб кетганини қўшимча қилган.\n«Биз қўшнилар билан ўтиргандик. Шунда спорт майдончаси томондан қора узун юбка, “GUCCI” номли Италия фирмасининг спорт костюмини кийган, уйғур ёки ўзбек миллатига ўхшаган аёл кириб кетди. Мен янги қўшни келган шекилли деб ўйладим», — деди у.\nЎш ШИИБдан мазкур факт «Катта миқдорда бўлмаган пулни ўғирлаш» моддаси билан рўйхатга олинганини билдиришди. Ҳозирда судгача текширув ишлари бормоқда.\nМуаллиф: Жилдиз Кадирова\nАввалги мақолаҚорасувдаги мадрасадан ўт чиқди, жабрланганлар йўқ\nНавбатдаги мақолаДепутат Жумалиев хусусий клиникадан чиққандан кейин ТИЗОга қайтарилди — МХДҚ


МУСЪАБ ИБН УМАЙР Исломнинг аввалги элчиси (4-қисм)\nПайти келиб Расулуллоҳ Мусъабни улуғ бир вазифа учун танладилар ва Мадинага дин илмидан таълим берадиган муаллим қилиб юбордилар.\nМУСЪАБ ИБН УМАЙР Исломнинг аввалги элчиси (3-қисм)\nЯна мушриклар томонидан мусулмонларга нисбатан зулм кучайганлиги сабабли, Расулуллоҳга итоат этган ҳолда, иккинчи марта Ҳабашистонга ҳижрат қилди. Хоҳ Маккада, хоҳ Ҳабаш ўлкасида бўлсин, Мусъабнинг имон қуввати ортаверди. Унинг ҳаёти янги маънога эга бўлган эди. Бу маънони унга Муҳаммад берган эдилар. Мусъаб ўз ҳаётининг буюк Яратувчиси ва меҳрибон Парвардигорига боғланадиган бениҳоят хотиржам ва хурсанд эди.\nМУСЪАБ ИБН УМАЙР Исломнинг аввалги элчиси (давоми)\nҲеч қанча ўтмай, Мусъаб имон калимасини айтиб, Ислом динини қабул қилди. Мусъаб ёш бўлса-да, улуғ ҳикмат ва юксак қатъият соҳиби эди. Онаси Хунос бинти Молик Ислом динига қаттиқ қарши турарди. Шунинг учун Мусъаб имон келтирган пайтида ер юзида унга онасидан хавфлироқ кимса йўқ эди. Бутун Макка мушриклари, бут-санамлари ва саҳролари Мусъабга қарши кучга айланганда ҳам, онасининг хусуматичалик қўрқинчли эмасди.\nМУСЪАБ ИБН УМАЙР Исломнинг аввалги элчиси\nТарихчилар таърифича, Мусъаб ибн Умайр Маккада қурайшлик йигитлар сараси бўлиб, у энг асл ва хушбўй атрлардан фойдаланган. У бадавлат хонадонда дунёга келгани сабабли тўқчилик, фаровонлик ва мўл-кўл неъматлар ичида ўсиб улғайди. Макка ёшлари орасида ота-онаси тарафидан энг кўп эркаланган бола ҳам Мусъаб бўлса ажаб эмас. Ниҳоятда ёқимтой ва чиройли йигит бўлгани учун Макка аҳли суҳбат ва гурунгларда уни мақтаб тилга олишарди.\nҲалол ва ҳаромни энг яхши билувчи инсон\nПайғамбаримиз Муҳаммад (соллаллоҳу алайҳи васаллам)га етмиш кишидан иборат ансорийлар иккинчи Ақаба байъатини беришаётган вақтда, улар орасида юзидан нур таралиб турган, қарашлари маъноли ёш бир йигит ҳам бор эди.


Сеҳр ҳақида » Тавҳид\n1,195 марта ўқилган\nСавол: Инсон қора сеҳр билан сеҳрланганини қандай билса бўлади ва ундан қайси шаръий услуб билан даволаниши мумкин?\nЖавоб: Ушбу қора, қизил, оқ ёки яшил сеҳр ўртасида ҳеч қандай фарқ йўқ. Бировга зарар етказиш учун қилинган ҳар қандай сеҳр – ҳаромдир. Шунингдек уни таълим олишлик ҳам ҳаром. Омма аҳли илмларнинг қовлларидан зоҳир бўлган нарса шуки, у (сеҳр)ни таълим олишлик куфрдир. Чунки у (сеҳр)ни Китобу Суннатга, ҳамда Набий соллаллоҳу алайҳи ва саллам олиб келган нарсага кофир бўлмагунича ўрганиб бўлмайди. Нима учун сеҳргар ва сеҳрни таълим олувчи кофир бўлади? Аввало, Аллоҳ субҳанаҳу ва таоло қавли билан: «Сулаймон кофир эмас эди, балки одамларга сеҳр ўргатадиган шайтонлар кофир эдилар» (Бақара: 102). Ва Аллоҳ таоло айтадики: «Ҳолбуки, у фаришталар: «Биз фақатгина фитнамиз (яъни, одамларни алдаб имтиҳон қилиш учун юборилганмиз), бас, (биз айтган нарсаларни қилиб) кофир бўлиб қолма», демасдан туриб ҳеч кимга ҳеч нарса ўргатмас эдилар» (Бақара: 102). Яна Аллоҳ таоло айтадики: «Ахир (Аллоҳнинг Китоби ўрнига сеҳрни) алмашган кимсаларга охиратда ҳеч қандай насиба йўқ эканини билган эдилар-ку» (Бақара: 102).\nИккинчидан, Аллоҳни қўйиб шайтонга ибодат қилмагунича сеҳр рўёбга чиқмайди. У тўғридан-тўғри унга (яъни шайтонга) ибодат қилмайди, балки Аллоҳ азза ва жалланинг зикрини ҳақорат қилиш, ёки Мусҳафни ёкида ҳар қандай Аллоҳнинг зикри бор нарсани бадном қилиш, ёки Аллоҳдан ўзгага сажда қилиш ёки шунга ўхшаш ишларни қилиш билан (шайтонга ибодат қилади). Сўнг шайтонлар унга ижозат беришади ёки унга таъсирини ўтказмоқчи бўлган одамига сеҳри билан қандайдир таъсир ўтказиш қобилиятини беришади.\nСеҳрни таълим олиш ёки тадбиқ қилишлик ҳаромдир, ҳатто тўғри мақсад билан бўлса ҳам. Чунки мақсад воситани оқламайди. Касаллик бошқа касаллик билан даволанмайди. Модомики унга ушбу куфрий ва ширкий остонадан кириб борилар экан у билан бирор бир оқлов номи остида муомала қилишлик жоиз бўлмайди, гарчи сеҳрни таълим олган уни сеҳрлангандан даф қилсада.\n/ Фатволар / Ақида / Сеҳр / Сеҳр ҳақида\nОллохнинг амри билан шу хаётда яшаш узи бир мужиза.


Хитойда интернет фойдаланувчилари учун инглиз тилидаги янги қидирув тизими ишга туширилди\n09:26 / 06.04.2017\nQihoo 360 Technology компанияси Хитойда инглиз тилидаги янги интернет-қидирув тизимини ишга туширди. "Шанхай жибао" газетасининг ёзишича, ушбу лойиҳа Хитойда кириш бир қадар мураккаб бўлган Google қидирув тизимига муқобил сифатида ишлаб чиқилди ҳамда Microsoft Bing билан ҳамкорликда амалга оширилди.\nЯнги тизим Хитойда инглиз тилидаги маълумотни излаш имкониятларини оширади. Бунга қадар Baidu ва Sogou қидирув тизимлари инглиз тилида сервисни тақдим этишаётганди, бироқ бу ресурслар имкониятлари анча чекланган. Qihoo 360 қидирув тизими эса қидирув сатрига киритилувчи Хитой иероглифларини инглиз тилига автоматик тарзда таржима қилади ва натижани келтириб чиқаради.\nQihoo 360 компанияси асосан интернет ва мобил платформалар учун иловалар чиқариш билан шуғулланади. Компания асосий маҳсулотлари орасида - веб-браузер, қидирув тизими, шахсий компьютерлар ва мобил қурилмалар учун иловалар дўкони, шунингдек, вирусга қарши дастурлар бор.\nХитой қидирув тизими Qihoo 360 Technology


Жумладан, ушбу ишлар доирасида ташриф буюрувчиларга қулайликлар яратиш мақсадида «Ичан-қалъа» ҳудудидаги туристик маршрутларнинг йўлаклари ва майдонлари, аҳоли яшайдиган ички кўчалар йўлаклари янгидан қурилди ва таъмирланди, 82,6 минг кв.м табиий тош ётқизилди. Туризм ва маданий мерос вазирлиги томонидан Хоразм вилоятига ташкил этилган инфотур доирасида шу ҳақида маълум қилинди.\nАҳоли хонадонлари замонавий рақамли телевидение кабелларига уланди.\nМажмуа ҳудудидаги бетартиб жойлашган симёғочлар кўчирилиб, электр тармоқлари ер остидан ўтказилди.\nШу билан бирга, замонавий тунги ёритгич чироқлари ўрнатилди.\nМажмуа ҳудудидаги газ таъминоти билан боғлиқ ишларни амалга ошириш учун 341 та хонадон ва 34 та улгуржи истемолчиларга газанализаторларини ўрнатиш, замонавий дронлар, 4 та замонавий стаблизатор ўрнатиш, 820 пм. узунликдаги газ қувурларини янгилаш ва бошқа ишлар амалга оширилди.\nБундан ташқари, «Ичан-қалъа» мажмуаси ҳудудидаги 8 км оқава сув тармоқлари реконструкция қилиш ишлари олиб борилди.\nСайёҳларга қулайликлар яратиш мақсадиа миллийликни ўзида мужассамлаштирган замонавий 15 та йўл кўрсатгич ва ахборот берувчи белгилар, ўриндиқлар ва урналар (ахлат ташлашга мўлжалланган) ўрнатилди.\nМажмуага ташриф буюрувчилар вақтини мазмунли ташкил қилиш мақсадида 10 дан ортиқ мавзули хайкалтарошлик наъмуналари ўрнатилиб уларнинг атрофида сайёҳлар учун “селфи” зоналар ташкил этилди.


Германия ширкати Ўзбекистонда пора берганликда гумон қилинмоқда\n14 май 2021, Тошкент вақти: 06:50\nГерманиянинг йирик пўлат концерни – ThyssenKrupp Ўзбекистон ва Қозоғистонда пора берганликда гумон қилинмоқда.\nDeutsche Welle радиосининг маълум қилишича, можаро ThyssenKrupp шўъба корхонаси GfT Bautechnik ширкатининг Каспий бўйида сунъий ороллар барпо этишда қатнашгани билан боғлиқ.\nThyssenKrupp компанияси тергов ўз ташаббуси билан бошланганини айтмоқда. Айтилишича, шўъба корхона раҳбарлари ThyssenKrupp етакчиларини хабардор қилмаган ҳолда АҚШда рўйхатдан ўтган фирма ҳисобига 8 миллион евро миқдорида ноқонуний тўлов ўтказган. Тўловнинг мақсади ва якуний олувчиси номаълум.\nКонцерннинг Ўзбекистон ва Хитойдаги фаолияти ҳам текширилмоқда.


Россия ва АҚШ музокараларни қайта бошлади\n25 январ 2021, Тошкент вақти: 19:39\nРоссия ва АҚШ расмийларининг ядровий қуролларни қисқартиришга оид янги келишув юзасидан бугун Женевада музокараларни қайта бошлади.\nЯнги битим 5 декабр куни муддати тугаган СТАРТ-1 келишуви ўрнини босади. Ўтган ҳафта Россия президенти Димитрий Медведев келишув “95 фоизга тайёр” дея баëнот берган эди.\nМедведев янги келишув истиқболи борасида некбин эканини таъкидлай туриб АҚШ нинг айрим Европа давлатларига ракета ҳужумларидан мудофаа тизими ўрнатиш режасининг битимга эришилиши йўлида тўсиқ бўлиши мумкинлигини ҳам айтиб ўтди.\nМедведев ва АҚШ президенти Барак Обама бу музокаралар масаласини ўтган ой иқлим ўзгариши муаммоларига бағишланган Копенҳаген саммити доирасида ўтказилган учрашувда ҳам муҳокама қилган, аммо якуний ечимга кела олмаган эди.\nЎтган йили июл ойида эса Обама ва Медведев янги битим ҳар икки томоннинг тегишли ядровий қуроллар бирлигини 1500 дан 1675 тага қадар, ядровий қурол ташувчи мосламалар сонини эса 500 дан 1 100 тага қадар қисқартиришини кўзда тутиши тўғрисида келишиб олган эди.


CNN: Трамп бир ҳафтада 21 марта ёлғон гапирди\nCNN: Трамп бир ҳафтада 21 марта...\n15.08.2019 11:37 0 1744\nЎтган ҳафта мобайнида АҚШ президенти Доналд Трамп 21 маротаба ёлғон баёнот берди, деб хабар қилмоқда CNN.\nТелеканалнинг ҳисоб-китобларига кўра, бу беш ҳафта мобайнидаги энг яхши натижа. Бу ҳисоб давлат раҳбари қанча сўзлашига боғлиқ. Ўтган ҳафтада у 56 дақиқа сўзлаган, бу эса январь ойидан буён энг кам кўрсаткич.\nМаълумотга кўра, у демократлар, Хитой билан савдо уруши, Шимолий ва Жанубий Корея ҳақида ёлғон баёнотлар қилган.\nМасалан, Трамп Хитойнинг иқтисодий ўсиш даражаси 35 йил ичидаги энг ёмон ҳолатда эканини айтган. Аммо икки ҳафта аввалги баёнотида у бу кўрсаткични 27 йил ичидаги энг ёмон ҳолат, дея баҳолаган.\nЯна бир мисол, у АҚШ сенатори Шеррод Браунни президентликка номзод сифатида ёдга олган, лекин сенатор ҳеч қачон бу лавозимга даъвогарлик қилмаган. Шунингдек, у республикачилар орасида унинг рейтинги 94 фоиз эканини айтган, аслида эса бундай статистик маълумот ҳеч қаерда эълон қилинмаган.\nТаъкидланишича, АҚШ раҳбари энг кўп журналистлар билан гаплаётганда адашади. Бундан ташқари «Twitter»даги саҳифасида ва оммавий нутқларида ҳам хатоликларга йўл қўяди.\nХориж 18/06, 20:11\nПрезидент Трамп Хитойни дарғазаб қилган қонунни имзолади\nХориж 02/05, 15:50\nТрамп бургага аччиқ қилиб кўрпага ўт қўймоқчи (фото)\nХориж 28/04, 08:10\nДоналд Трамп Ким Чен Иннинг ҳолати ҳақида фикр билдирди\nМасжидми ё черков? Туркия ва АҚШ ўртасида яна бир дипломатик зиддият юзага келди\n+107. Тошкентда аҳоли орасида касаллик шиддат билан ўсиб бормоқда\nКоронавирус юқтириш даражаси пасаймаяпти. Яна юздан ошиқ ҳолат қайд этилди\nНохуш рекорд янгиланди\n#коронавирус - 2640\n#АҚШ - 1864\n#Тошкент - 1022\n#Россия - 1245\n#тайинлов - 269\n#Япония - 520\n#Соғлиқни сақлаш вазирлиги - 163\n#COVID-19 - 333\n#Учёные - 64\n#Президент - 462\n#вакцина - 51\n#Германия - 407


Презентация на тему " Оддий график муҳарири Paint"\nИнфоурок / Информатика / Рабочие программы / Презентация на тему " Оддий график муҳарири Paint"\n81.28 КБ Paint му?аррири.docx\n2.58 МБ Paint.pptx\nВыбранный для просмотра документ Paint му?аррири.docx\nСинф : 5-«а,б,в,г,д»\nСана : 14.01.16 й\nМавзу: Оддий график муҳаррири.Суратни очиш ва сақлаш.\nа) Таълимий: ўқувчиларга оддий график муҳарририда ишлаш, суратни очиш ва сақлаш ҳақида тушунча бериш ва ўргатиш.\nб) Ривожлантирувчи: ўқувчиларни компьютер графикаси ҳақидаги билимларини ошириш, таҳлил, синтез, эътибор, ижодий хаёл, мустақил фикрлаш ҳамда берилган топшириқларни тўғри бажариш малакаларини ривожлантириш.\nв) Тарбиявий: ўқувчиларга ўзаро ҳурмат ва компьютер илм фанига ҳурматда бўлиш, эстетик ва иқтисодий тарбия бериш.\nКутиладиган натижа. Ўқувчилар график муҳаррида графика турлари билан ишлаш.сурат ни очиш ва сақлаш ҳақида билим ва тушунчага эга бўладилар, келгусида турли муаммоли вазиятлар ҳамда масалаларни ҳал этишга тўғри ёндашадилар. Компьютер ҳақидаги билимларини оширадилар.\nУслуб: Маъруза ва амалиётнинг уйғунлиги\nШакл: Савол – жавоб, тушунтириш, жуфтликларда ишлаш\nУсул: Тайёр презентация намойиши асосида\nБаҳолаш: 5 балли рейтинг тизимида\nДарсда ўрганиладиган асосий тушунчалар: (растрли) график , Paint, ранглар атласи Тасвирни таҳрирлаш, қалам ускунаси, Атрибуты, палитра\nДарснинг технологик харитаси.\nЎтилган мавзуни сўраш, янги мавзуга замин тайёрлаш\nЯнги мавзуни мустаҳкамлаш\nХулосалаш , ўқувчиларни баҳолаш\nТашкилий қисм. Ўқувчилар билан саломлашиб,навбатчи ахбороти тингланади, синф журнали тўлдирилади, синф тозалиги кўздан кечирилади,ўқувчилар жуфтликларга бириктирилади.\nЎтилган мавзуни сўраш,янги мавзуга замин тайёрлаш.\nДастур сўзи руча қандай аталади?\nИш столининг объекти\nАхборотларни киритувчи қурилма.\nТашқи хотирада бирор ном билан сақлаб қўйилган ҳар қандай маълумот.\n5.Ахборотларни босмага чиқарувчи қурилма.\n6. Қоғоздаги маълумотларни компьютерга тасвирий равишда кўчирувчи қурилма.\nИнсон қадимдан расм чизиш санъати билан шуғилланиб, ўз расмларида инсонлар қиёфасини, турли жонзотларни, воқеа ёки ҳодисаларни экс эттиришга харакат қилганлар. Қадимги расм санъатини археологлар томонидан топилган қоя тошлардаги, қадимги девор ва сопол идишлардаги тасвирлардан кўриш мумкин. Қуйидаги расмларда қадимги санъат асарларидан намуналар келтирилган. (6 слайд)\nЛеонардо до Винчи, Клод Моне, Пабло Пикассо каби буюк мўйқалам усталарининг санъат асарлари эса санъат оламининг бебаҳо мерослари қаторидан жой эгаллаган. (7 слайд)\nРассомлар ўз асарларини полотно деб номланган матода ёки қоғозда мўйқалам ёрдамида яратишган. Улар ўз асарларини яратаётганда бирон – бир хатога йўл қўйишса, барча ишини янгидан бошлашга мажбур бўлганлар.\nЛекин, компьютер ёрдамида расм ва тасвирларни чизиш жараёнида хатоликка йўл қўйсангиз, қоғоз ва полотноларни ташлаб юборишга эхтиёж бўлмайди. Компьютер дастури сизга қайта ва қайта янги расмларни чизишга имкон беради.\nКомпьютер техникасининг вужудга келиши бу йўналишда янги имкониятларни яратиб берди ва “Компьютер графикаси” тушунчаси вужудга келди.\nКомпьютер графикаси- компьютер технологияларининг бир қисми бўлиб, унинг имкониятларидан фойдаланиб тасвирларни компьютер ва махсус дастурлар ёрдамида яратишдир.\nГрафик мухарирлар компьютерда график тасвирларни яратиш ва қайта ишлаш учун мўлжалланган амалий дастурлардир. (8 слайд)\nГрафик муҳарирларга Paint, Paint Net, Tux Paint каби дастурлар киради. (9 слайд)\nPaint- Windows мухитида ишловчи график муҳарир ҳисобланиб, қуйидаги имкониятларга эга:\nҚалам, мўйқалам, пуркагич ёрдамида расм, тасвирлар яратиш, уларни турли рангларга бўяш;\nТўғри чизиқ, эгри чизиқ, эллипс, тўртбурчак ёрдамида турли шакллар яратиш, ички соҳани бўяш;\nРасмларни ўзгартириш, буриш ва нусхалаш;\nРасмли файлларни юклаб олиш, уларга ўзгартириш киритиш;\nИхтиёрий соҳани қирқиб олиш;\nРасмларни сақлаб қўйиш. (10 слайд)\nPaint график муҳаририни ишга тушириш(11 слайд)\nМазкур дастурни ишга тушириш учун қуйидагилардан бирини бажариш\n• Пуск (Бошла) менюсидан Программы (Дастурлар) бандини, кейин\nСтандартные (Стандарт) дастурлар гуруҳидан “Paint”ни танлаш\n• Пуск (Бошла) менюсидан Выполнить (Бажар) бандини танлаб, ҳосил\nбўлган буйруқ сатрига “pbrush” буйруғини киритиб, ОК тугмасини ёки Enter тугмасини босиш керак.\n• Натижада экранда дастур ойнаси ҳосил бўлади.\n• Paint дастури ойнаси қуйидагилардан ташкил топган: (12 слайд)\n• Дастур сарлавҳаси ва ҳужжат номи;\n• Бош Меню – барча асосий фармойиш ва амалларни ўзига олган;\n• Чап томонда ускуналар панели – таҳрирлаш амалини бажарадиган\nускуналарни ўзи ичига олган;\n• Паст қисмда ранглар атласи – яратилаётган ёки таҳрир қилинаётган\nтасвирни бўяш рангларини танлаш имкониятини беради;\n• Ҳолат сатри\nPaint дастурида тасвирни сақлаш учун клавиатурадаги Ctrl+S тугмаларини\nбосиш ёки Файл менюсидан Сохранить (Сақлаш) фармойишини танлаб, ҳосил\nбўлган мулоқот ойнада Имя файла (Файл номи) сатрига файл номини киритиб,\nСохранить (Сақлаш) тугмасини босиш керак. Paint дастурининг файллар ишчи\nкенгайтмаси *.bmp ҳисобланади, лекин тасвир файлини *.jpg, *.png, *.tif, *.gif каби\nкенгайтмалар билан ҳам сақлаш мумкин. Бунинг учун Файл менюсидан Сохранить\nкак... (...каби сақлаш) буйруғини танлаб, ҳосил бўлган мулоқот ойнасида Тип файла\n(Файл тури) сатрида файл кенгайтмасини танлаб, Сохранить (Сақлаш) тугмасини\nбосиш керак. (16 слайд)\nPaintда ишни якунлаш. (17 слайд)\nPaint дастури ишини якунлашнинг бир неча усули бор.\nМеню- Файл – Выход\nСарлавҳа сатрида пиктограммаси ёрдамида.\nAlt+ F4 тугмачалари ёрдамида.\nЯнги мавзуни мустаҳкамлаш. (18 слайд)\nКомпьютерда расм яратиш учун нималар зарур?\nҚандай дастурлар график муҳарирларга мисол бўла олади?\nPaint график муҳарирининг имкониятларини изоҳлаб беринг.\nPaint дастурининг ишга туширилишининг қандай усулларини биласиз?\nPaint интерфейси қандай қисимлардан иборат?\nКомпьютерда тажриба иши\nВизитний карта яратиш\nВизитний карта яратиш алгоритми.\n• Paint дастурига киринг\n• Визитний карта учун қоғоз ҳажмини аниқлаш, шакл, сифатлари. Рисунок à Атрибуты;\nРасм қўйиш Правка à вставить из файла;\n«текст» А ускунасидан фойдаланиб матн ёзиш;\nИшни сақлаб чоп этиш.\nДарсни хулосалаш, ўқувчиларни баҳолаш.\nБу дарс орқали биз оддий график муҳаррири Paint дастури билан танишиб сурат очиш ва сақлашни ўргандик. Ўқувчиларнинг саволларга берган жавоблари изоҳланиб, ижодий ишлари баҳоланади.\nЎтилган мавзуни ўқиб келиш.\nМавзу бўйича тест 125-126 бет.\nВыбранный для просмотра документ Paint.pptx\nОддий график муҳаррири. Суратни очиш ва сақлаш. 5-синф Информатика фани ўқитувчиси: Н.Абдинабиева\nДарснинг бориши. № Дарс босқичлари Ажратилган вақт 1 Ташкилий қисм 3 дақиқа 2 Ўтилган мавзуни сўраш, янги мавзуга замин тайёрлаш 10 дақиқа 3 Янги мавзу баёни 15 дақиқа 4 Янги мавзуни мустаҳкамлаш 10 дақиқа 5 Хулосалаш , ўқувчиларни баҳолаш 5 дақиқа 6 Уйга вазифа 2 дақиқа\nЎтилган мавзуни сўраш, янги мавзуга замин тайёрлаш. 1.Дастур сўзи руча қандай аталади? 2.Иш столининг объекти 3.Ахборотларни киритувчи қурилма. 4.Ташқи хотирада бирор ном билан сақлаб қўйилган ҳар қандай маълумот. 5.Ахборотларни босмага чиқарувчи қурилма. 6. Ахборот ташувчи восита. 7. Қоғоздаги маълумотларни компьютерга тасвирий равишда кўчирувчи қурилма Г Р А Ф И К А\n14.01.2016 йил Суратни очиш ва сақлаш. Мавзу: Оддий график муҳарири\nДарс мақсади. Таълимий :ўқувчиларга оддий график муҳаррири Paint да ишлаш, суратни очиш ва сақлаш ҳақида тушунча бериш ва олган билимларини амалда қўллашни ўргатиш. Ривожлантирувчи: ўқувчиларнинг таҳлил, синтез, эътибор, ижодий хаёл, мустақил фикрлаш ҳамда берилган топшириқларни тўғри бажариш малакаларини ривожлантириш. Тарбиявий: ўқувчиларга информатика фанига ва бир-бирига меҳрли ва оқибатли ҳурмат, эстетик ва иқтисодий тарбия бериш. Кутиладиган натижа. Ўқувчилар график муҳаррида графика турлари билан ишлаш, суратни очиш ва сақлаш ҳақида билим ва тушунчага эга бўладилар. Компьютер ҳақидаги билимларини оширадилар. Услуб: Маъруза ва амалиётнинг уйғунлиги Шакл: Савол – жавоб, тушунтириш, жуфтликларда ишлаш Восита:компьютер,интерактив доска Усул: Тайёр презентация намойиши асосида\tБаҳолаш: 5 балли рейтинг тизимида\nЯнги мавзу баёни. Қадимги санъат асарлари\nБуюк рассомларнинг санъат асарлари. Леонар до Винчи “Мона Лиза” Оска́р Кло́д Моне́ “Кунгабоқар” Пабло Пикассо “Она ва гўдак”\nКомпьютер графикаси Компьютер графикаси- компьютер технологияларининг бир қисми бўлиб, унинг имкониятларидан фойдаланиб тасвирларни компьютер ва махсус дастурлар ёрдамида яратишдир. График мухарирлар компьютерда график тасвирларни яратиш ва қайта ишлаш учун мўлжалланган амалий дастурлардир.\nГрафик муҳарирлар Paint Paint Net Tux Paint\nPaint график муҳарирининг имкониятлари Қалам, мўйқалам, пуркагич ёрдамида расм, тасвирлар яратиш, уларни турли рангларга бўяш; Тўғри чизиқ, эгри чизиқ, эллипс, тўртбурчак ёрдамида турли шакллар яратиш, ички соҳани бўяш; Расмларни ўзгартириш, буриш ва нусхалаш; Расмли файлларни юклаб олиш, уларга ўзгартириш киритиш; Ихтиёрий соҳани қирқиб олиш; Расмларни сақлаб қўйиш.\nPaint график муҳаририни ишга тушириш ВСЕ ПРОГРАММЫ СТАНДАРТНЫЕ ПУСК Paint\nPaint дастурининг интерфейси Сарлавҳа сатри Меню сатри Ускуналар панели Ранглар панели Ҳолат сатри Ишчи майдони\nPaintда ишни якунлаш. Paint дастури ишини якунлашнинг бир неча усули бор. Меню- Файл – Выход Сарлавҳа сатрида пиктограммаси ёрдамида. Alt+ F4 тугмачалари ёрдамида.\nЯнги мавзуни мустаҳкамлаш. Компьютерда расм яратиш учун нималар зарур? Қандай дастурлар график муҳарирларга мисол бўла олади? Paint график муҳарирининг имкониятларини изоҳлаб беринг. Paint дастурининг ишга туширилишининг қандай усулларини биласиз? Paint интерфейси қандай қисимлардан иборат? “Палитра” нима?\nУйга вазифа. Ўтилган мавзуни ўқиш. Тест 125-126 бет\nвизит карточкаларнинг турлари: Стандарт Фирма карточкалари Компьютерда тажриба иши\nВизитний карта яратиш алгоритми. Визитний карта учун қоғоз ҳажмини аниқлаш, шакл, сифатлари. Рисунок  Атрибуты; Расм қўйиш Правка  вставить из файла; «текст» А ускунасидан фойдаланиб матн ёзиш; Ишни сақлаб чоп этиш.\nДарсни хулосалаш, ўқувчиларни баҳолаш. Бу дарс орқали биз оддий график муҳаррири Paint дастури билан танишиб сурат очиш ва сақлашни ўргандик. Ўқувчиларнинг саволларга берган жавоблари изоҳланиб, ижодий ишлари баҳоланади.\nДарс мазмуни: ўқувчиларга компьютер графикаси ва график муҳарирлар ҳақида тушунча берилади. Оддий график муҳаррири Paint да ишлаш, суратни очиш ва сақлашни ва олган билимларини амалда қўллаш ўргатилади.\nЎқувчиларнинг таҳлил, синтез, эътибор, ижодий хаёл, мустақил фикрлаш ҳамда берилган топшириқларни тўғри бажариш малакаларини ривожлантирииш.\n•Кутиладиган натижа. Ўқувчилар график муҳаррида графика турлари билан ишлаш, суратни очиш ва сақлаш ҳақида билим ва тушунчага эга бўладилар. Компьютер ҳақидаги билимларини оширадилар.\n•Услуб: Маъруза ва амалиётнинг уйғунлиги\n•Шакл: Савол – жавоб, тушунтириш, жуфтликларда ишлаш\n•Усул: Тайёр презентация намойиши асосида\nНомер материала: ДВ-368982\nКонспект урока по информатике на тему "Компьютерный турнир" (6 класс)\nПрезентация по информатике на тему "компьютерный турнир" (6 класс)\nПрезентация по информатике на тему "Табличные модели"\nКонспект урока по информатике на тему "Табличные модели"


ЎзА - Сайёр профилактика автобуси сафарга чиқди\n25.09.2019 Чоп этиш версияси\nСайёр профилактика автобуси сафарга чиқди\nЖиззах вилояти ички ишлар бошқармаси жиноятчилик ва ҳуқуқбузарликларнинг олдини олишда илғор иш усуллари ва замонавий ахборот технологияларидан самарали фойдаланилаётир. Яқинда шу усулда “Сайёр профилактика автобуси” фаолияти йўлга қўйилди.\nҲуқуқий-психологик ёрдам кўрсатиш ва реабилитация қилишни кучайтириш мақсадида ташкил этилган “Сайёр профилактик автобуси” компьютер, телевизор, ҳуқуқий адабиётлар, кондиционер билан жиҳозланиб, қулай иш шароити яратилган. Автобусда ички ишлар органлари, фуқаролик суди, адлия бошқармаси, хотин-қизлар қўмитаси, диний идора, “Маҳалла” хайрия жамоат фонди вакиллари ҳамда психолог бўлган гуруҳ жойларга чиқиб, аҳолига руҳий ва ҳуқуқий кўмак кўрсатмоқда.\nАвтобусни тегишли тартибда жиҳозлаш, психологик ва ҳуқуқий кўмак кўрсатувчи мутахассислар билан таъминлаш вилоят ҳокимлиги томонидан амалга оширилди.\nҲуқуқбузарликларнинг олдини олишда профилактика ишларини кучайтириш мақсадида ташкил этилган сайёр автобус, аввало, криминоген вазият мураккаб бўлган ҳудудларга йўналтирилмоқда.\nСайёр автобуснинг дастлабки сафари Шароф Рашидов туманининг Хайробод маҳалласига уюштирилди. Мулоқотлар давомида оилавий келишмовчиликлар, қўшнилар ўртасидаги низолар билан биргаликда ҳудуд аҳолисини қийнаётган бир қатор муаммолар кўтарилди. Уларнинг асосий қисми мутахассислар томонидан жойига чиқиб ўрганилди.\nВилоятда ҳуқуқ-тартиботни таъминлашда, жиноятчилик ва ҳуқуқбузарликларнинг барвақт олдини олишда, содир этилганларини тезкорлик билан очишда илғор услуб ва технологиялардан фойдаланилиш яхши самара бермоқда. Буни жорий йилнинг саккиз ойида жиноятлар сони 2018 йилнинг шу даврига нисбатан бир неча фоизга камайганида ҳам кўриш мумкин.


САЙЛОВЧИЛАР МУДДАТИДАН ОЛДИН ОВОЗ БЕРМОҚДА - Ўзбекистон овози газетаси\nСайлов кунида яшаш жойида бўлиш имкониятига эга бўлмаган сайловчилар ўз ҳуқуқидан фойдаланиб муддатидан олдин овоз бермоқда.\n«Ўзбекистон Республикаси Президенти сайлови тўғрисида»ги қонуннинг 31-моддасига кўра, фуқаролар сайлов куни яшаш жойида бўлмаслиги сабабларини кўрсатган ҳолда сайлов участкаларига мурожаат қилмоқда.\nНукус шаҳридаги 16-сайлов участкасига сайлов куни ўз яшаш жойида бўлмайдиган 3 сайловчи келиб, дам олиш ва хизмат сафари билан бошқа вилоятда бўлиши туфайли ариза билан мурожаат қилди. Улар ўз конституциявий ҳуқуқидан фойдаланган ҳолда муддатидан олдин овоз берди.\n— Санаторийга даволанишга кетаётганим боис, 4 декабрь куни сайловда иштирок эта олмайман, — дейди Р.Ботиров. — Шунинг учун сайлов участкасига келиб, комиссия аъзоларига мурожаат қилдим. Номзодларнинг таржимаи ҳоли ва сайловолди дастури билан яна бир бор танишдим, сўнгра сайлов варақасини олиб, яширин овоз бериш кабинасида ўзим танлаган номзод учун овоз бердим.\nМуддатидан олдин овоз берган сайловчиларнинг варақалари елимланган конвертларда сайлов участкаси комиссиясининг икки нафар аъзоси томонидан имзоланиб, муҳрланди ва сайловчилар имзоси билан тасдиқланди.


Мирзиёевнинг қадами етмаган жойлар ёки ҳокимларнинг найранглари » Ўзбекистон янгиликлари – Zamin.uz\nМирзиёевнинг қадами етмаган жойлар ёки ҳокимларнинг найранглари\n26 апрель 2017, 22:57\nМен айрим ҳоким ва мутасаддиларни юз-қўлини ювмаса керак деб ўйлайман, нима учун биласизми? Бу маълумотга кейин қайтамиз.\nОлмазор тумани, "Қорақамиш" кўчаларига кунда йўлим тушади. “Шудгор қилинган” асфальт йўллар, йўл четида тўпланган чиқиндилар хуллас доим таниш манзара.\nЎтган ҳафтада неча йиллардан бери менга таниш бўлган манзарага ўзгаришлар киритилди, яна шошилинч тарзда. Йўлларга асфальт ётқизилиб, четдаги “қадрдон” чиқиндилар йўқ қилинди. Ўзгаришлардан одам қувонди. Аммо, бу ўзгаришлар хўжакўрсин учун шошилинч тарзда амалга оширилганини эшитиб эса рости ҳайрон қолдим. Кўчалардаги "керакли йўллар" эпақага келтирилган, кортеж ўтмайдиган йўллар эса...\nПрезидент Шавкат Мирзиёев келишидан хабар топган ҳокимлик “шошиб” қолган экан. Лекин, нима бўлганда ҳам шу баҳона кўчалар яхшиланганидан аҳоли мамнун. Кортеж ўтмаган кўчалар ҳам таъмирланиб қолар, "Қорақамиш"да ҳали ер таъмирлаш ишлари ҳайриятки якунланганича йўқ. Бир тарафда Шайхонтоҳур тумани аҳолиси ҳам маҳаллага Мирзиёевнинг ташрифини интиқлик билан кутмоқда. Зора, давлатимиз раҳбари келишига , мутасаддилар “қимирлаб” қолишса. Ўнқир-чўнқир ерлар текисланиб кетса, деган умид билан яшашмоқда.\nШунда савол туғилади, киши фақат меҳмон келиши учунгина ўз уйини тозалайдими, одам келмаса ахлатга қоришиб яшавермайди-ку? Фақатгина раҳбарлар келишидан чўчиб, кўчаларга қарайдиган мутасаддилар биров учунгина тозаликка риоя қиладими? Улар ўз уйида ҳам шундаймикан, деб қоласан киши. Ким билади, балки юз-қўлини ҳам фақат хўжакўрсинга ювар.\nАвваллари совет даврида “комиссия келармиш” деган гапдан мактабда ҳамма зир титрар эди. Ёқалар оппоқ бўлиши шарт, ижарага топилган гултуваклар, ҳуллас ўша куни мактабни таниёлмасдик. Айрим мутасаддиларда ҳамон “комиссия келади” – деган тушунча қолиб кетгандек. Аслида, ўзгаришлар, янгиликлар ҳаммаси президентимиз Шавкат Мирзиёев айтганларидек ҳалқ учун, ҳалқнинг розилиги учун бўлиши керак эмасми?\nЯнгиликлар » Ўзбекистон » Мирзиёевнинг қадами етмаган жойлар ёки ҳокимларнинг найранглари\n13:45 Ўзбекистон бўйлаб 1255 километр йўллар таъмирланди


ҚАНДИНГНИ УР, ҲАЙДОВЧИ!..\nКоронавирус буткул бартараф этилгандан кейин ҳам у билан боғлиқ хотиралар ҳали кўп йиллар бизни тарк этмаслиги тайин. Кимдир одамлар ёппасига маска-қўлқоп тақиб, бир-бири билан салом-алик қилмай юрганини, кимдир маълум вақт уйга қамалиб қолгани ва шу баҳона кўп юмушларини бажариб олгани, бошқа биров нарх-наво қимматлашиб, маълум даражада қийналгани, яна кимдир шундай синовли кунларда карамини кенг қилиб, қийналганларга ёрдам бергани ва бундан қалби бутунлай ўзгача ёришганини эсга олса керак.\nКарантин бўларкан, деган гапни эшитиб кўп кишиларнинг тонналаб маҳсулот жамғарганию, бундай вазият қайтиб бўладими-йўқми деган хаёлда маҳсулотлар нархини осмонга чиқариб юборган бозорчилар шиддати, ҳамма уйда биқиниб ётганидан фойдаланиб қинғирлигига йўл очилганидан шод олғирларнинг қилиғи, ҳайдовчиларнинг тўрт қадам йўлга отнинг калласидай бўлмаса ҳам чўнтакни зирқиратиб юборадиган ҳақ талаб қилганини афсус ва кулги билан ёд этишимиз шубҳасиз. Дарвоқе, "шопир"лар...\nАпрелнинг охирларида ишга чиқадиган бўлдик. Келиш-кетиш муаммо бўлармикан, деб ўйлагандим, ҳартугул қимматгина бўлсаям бир-икки машина қатнаб турган экан. Кўпга келган тўй, бир-икки кун чидаб турсак, осмон узилиб ерга тушмас, деган умидда минг бир "синов" - постлардан ўтиб, Қаршига кираверишгача амаллаб келдим. Машиналар ўтиб-қайтяпти, бирортаси бирор одамни миндирай демайди. Кафолат йўқ-да. Шу келиш икки ярим - уч километрча йўлни пиёда босиб қўйдим. Қолганига ўша куни қуёш ҳам забтига олиб, нақ пешонадан урди.\nИшхонага 200 метрлар қолганда, бир "Матиз" келиб, "ташлаб қўйишини" айтди. Энди "улов"га чиқаман, деганда "шопир" "5 минг бўлади" деб қолди-ёв. Бундай ўйлаб қарасам, уч километрга яқин йўлни юриб қўйдим, каттароқ қадам ташласам, саноқли дақиқада манзилга етиб оламан, пиёда юрганим бўлсин-ей...\nИнсоф деганлари қайга кетди, бир ёқда одамлар миллионлаб пулини хайр-саховатга сарфлаб ётибди, буёқда булар озгина жойга аввал Ғузор ё Қамашига боришга кетадиган йўлкира сўраяпти, деб хунобим ошиб ишхонага келсам, кўрганларим ҳолва экан. Бир ҳамкасбим Чироқчидан Қаршига 6 минг сўм билан келибди. Уйига борай деса, "ҳожатбарор" ҳайдовчи "20 минг бўлади" дермиш пинагини бузмай. "Пиёда келавердим, 40 дақиқа вақтим кетди. Ҳисоблаб кўрсам, ҳар дақиқада 500 сўм ёнимга қолибди", дейди у.\nЎша вақти-ку, карантин чекловлари қаттиқроқ эди, "шопир"нинг ҳам харажатлари кўпайган бўлиши табиий, лекин энди-чи? Йўлкиранинг осмондан тушгиси келмаётганига сабаб нима? Бу жабҳадаги мутасадди - вилоят транспорт бошқармасидагилар мазкур жараёнда фақат тавсия берувчи сифатида қатнашиши, йўловчиларни белгиланган қоидалар асосида ташишга ундаши мумкин экан, холос. Буёғи энди фақат ташувчи уюшмалар ҳимматию ҳайдовчиларнинг инсофига боғлиқ бўлиб қолаяпти. Бу гапни ўша "шопир"ларга айтиб кўринг, "Нимага фақат бизга ёпишасизлар, ана унни, ёғни, картошкани арзон қилинглар" каби дийдиёлардан иборат жавобни оласиз.\nАгар ҳақиқатда уларга жуда қийин бўлаётган бўлса, нега йўлларимизни сариғу бошқа ранг таксилар босиб кетган? Аввалгидан бир киши кам ташишаётгани уларни шунчалик инқирозга дучор этдими? Аввал ҳамма такси фақат тўла ҳолда йўловчи таширмиди?\nБунинг битта сабаби бор: йўловчиларда танлов имконияти йўқлиги, жамоат транспортлари, автобусу "Дамас"ларга рухсат этилмай тургани боис улар ўзлари хоҳлаган тарзда, истаган нархда қатнаяпти.\nНима деймиз, қандингни ур, ҳайдовчи!.. Ёнғин чиққанда, ҳамма жонини сақлаш кўйида ўзини бир эшикка урганда, ўша эшик ёнида туриб олиб, чиқишни пуллик қилиб қўйган пасткашга ўзингизни ўхшатмаётган бўлсангиз, омадингизни берсин...


Литвада Кураш бўйича Ўзбекистон Президентининг Гран-при мусобақаси ташкил етилади.\nБугун роппа-росса Давлатимиз Гербига 29-йил бўлди!\nКарантин қоидаларига риоя етинг!\nДренаж ва коллекторларни сақлаш ва таъмирлаш ихтисослаштирилган бошқармасининг иш жараёни.\nЯқиндагина, Ўзбекистон Республикаси Президенти Шавкат Миромонович Мирзиёевнинг Қирғизистон Республикасига 5-6 сентябрларда ташрифи бўлиб ўтган эди, қаердаки бизнинг қардош республикаларимиз ўртасида кўп келишувларга ва ўзаро ҳамкорлик алоқаларини ривожлантиришга эришилди.\nЎта муҳим йўналишлардан бири ҳудуларнинг ривожланиши ва ҳамкорликларидир. Шу мақсадда, 2017 йил 5 сентябр куни, “Ўзбекистон Республикаси Тошкент шаҳар ҳокимияти ҳамда Қирғизистон Республикаси Бишкек шаҳри ҳокимияти ўртасида тижорий-иқтисодий ва маданий-ижтимоий соҳалари ҳамкорликлари ҳақидаги битим” имзоланди. Шунда Бишкек шаҳрининг ҳокими, Ибрагимов Аслбек Сабирбекович, томонидан Тошкент шаҳрининг корхоналарини саоноат кўргазмасини уюштиришга таклиф бўлиб ўтди.\nШундан кейин Тошкент шаҳар ҳокимлиги, Иқтисодиёт ва ҳудудларни комплекс ривожлантириш бош бошқармаси, ТИФ “Миллий банк” қошидаги кичик бизнес ва тадбиркорлик субъектларининг экспортини қўллаб-қувватлаш жамғармаси ҳамда Савдо-саноат палатаси Тошкент шаҳар ҳудудий бошқармаси билан ҳамкорликда ташкиллаштирилган Тошкент шаҳрининг саноат салоҳиятини ва имкониятларини кўрсатиб берувчи биринчи саноат кўргазмасини очяпмиз, унда 80 дан зиёд соҳаларда фаолият кўрсатаяпган корхоналар Бишкек аҳолисига ва тадбиркорларига намоён қилиняпди. Бу корхоналар нафақат Ўзбекистон иқтисодида етакчи ўринларни эгалламасдан, балки бутун Ўрта Осиё ҳудудида ҳам ўз ўрнига эга.\nТошкент шаҳри ҳудудида 11,5 мингдан зиёд саноат корхоналари мавжуд бўлиб, улардан 11,2 мингга яқини шаҳар ҳудуд тасарруфидаги корхоналардир. 2016 йил якунларига кўра ҳудудий корхоналарнинг бутун шаҳар саноат ишлаб чиқариш корхоналари ҳажмни улушидан 69,3% дан кўпроғинги ташкил этди. Саноат ишлаб чиқариш улуши Тошкент шаҳар ялпи ҳудудий маҳсулотнинг 30,0% ни ташкил этади. Жумладан, доимий ишлаб чиқариш маҳсулотлари турлари кўпайиб боради, саноат секторининг диверсификацияси ошиб боради.\nТошкент шаҳар ҳудудий корхоналари томонидан экспортбоп ва аввал импорт қилинган маҳсулотлар, жумладан: GM, MAN, CAM автомобилларига еҳтиёт қисмлари, энергия тежовчи ускуналар, муқобил энергия манбалари, кимё, мебель, озиқ-овқат, чарм-поябзал маҳсулотлари, ҳилма хил турдаги енгил саноат маҳсулотлари ва қурилиш материаллари ҳамда турли ҳилдаги ҳалқ истемол маҳсулотлари ишлаб чиқариши ўзлаштирилди.\nТашкил этиляпган кўргазма ҳудудларимиз ва давлатларимиз ўртасида ташқи савдо айланмасини ҳажмларини ўсишига хизмат қилади. Қирғизистон ва Тошкент шаҳри ўртасидаги ташқи савдо айланмаси ҳажми 2016 йилда\n25 млн. долларни ташқи этган бўлса, жорий йил 8 ой мобайнида\nаллақачон 24 млн. долларни ташкил этган. Тошкент шаҳрида турли соҳаларда 32 та Қирғизистон Республикаси корхоналари сармояси иштирокида ташкилотлар мавжуд, қайсики бизнинг шаҳарни ривожланишига ўз хиссасини қўшиб келади.\nКўргазма давомида режалаштирилган презентациялар, учрашувлар ҳудудларимиз ва давлатларимиз ўртасидаги ўзаро ҳамкорлик алоқаларини янада тезлаштиради. Қўшнилик ва дўстлик ришталарини янада кучайтиради.


02.04.2018 18:44 0 1984\nЕвропа чемпионлар лигасининг чорак финалига қуръа ташланиб, бу икки жамоа бир-бирига рўбарў бўлганида, Мадрид ва Туринда бирдай «Янами?» деган савол пайдо бўлди.\nКўпчилик ўтган йилги тарихий финални эслайди. Кардиффдаги финал баҳсида 4:1 ҳисоби қайд этилган эди. Ўшандан буён Турин реванш ўтида ёнаётган бўлса, мадридликлар буюк ғалабадан роҳатланишда давом этишмоқда.\nАммо статистикага эътибор қаратсак, сўнгги тўрт йил ичида «Реал»ни плей-оффдан чиқариб юборган ягона жамоа айнан «Ювентус» экан. 1992 йили турнир формати ўзгарганидан буён «қироллик клуби» вакиллари «Ювентус»ни бирор марта чемпионлар лигасининг плей-офф баҳсларидан чиқариб юбора олмаган. Гап финал ҳақида кетганда, умуман бошқа манзара – «Ювентус» икки марта (1998, 2017) таслим этилган. Туринликларнинг алами ичида: улар иккита финал учун реванш олишлари лозим.\nКим кимга тўқнаш келади?\n«Ювентус» сўнгги йилларда анча тартибли ўйин кўрсатмоқда. Мавсумдаги ҳолат ва майдонда ким бўлишидан қатъи назар, бу икки жамоа доимо ўз олдига энг юксак мақсадларни қўяди.\n«Ювентус» ўтган мавсумлардан фарқли равишда ҳимояда Леонардо Бонуччи ва Дани Алвессиз ўйнайди. Қолганлари ўша-ўша финалгача етиб борган жамоа: Буффон, Келлини, Дибала ва Игуаин. Биринчи ўйинни «Ювентус»нинг икки муҳим футболчиси Миралем Пиянич ва Меҳди Бенатиалар сариқ карточка туфайли ўтказиб юборишга мажбур. Илк ўйинда бор эътиборни Игуаинга қаратиш мақсадга мувофиқ. Унинг ўзи учун қадрдон бўлган «Сантяго Бернабеу»га йиллар ўтиб илк бора келиши. Аргентиналик футболчи ҳар доимгидан-да кучлироқ ўйнаётгани мадридликларни чўчитаётган бўлиши турган гап.\n«Реал»да ҳаммаси жойида деса ҳам бўлади. Сўнгги ўйинда бош мураббий Зидан жамоа етакчиларига дам берди. Асосий таркиб ҳимоячилари Рамос, Марсело, Карвахал, марказдаги Иско, ҳужумчи Роналду «Лас-Палмас»га қарши ўйин қайдномасига киритилмаган бўлса, Модрич ва Каземиро ўйин вақтида захирага олинди. Фақатгина ўша ўйинда ҳимоячи Начо жароҳат олиб майдонни шерикларига нисбатан олдинроқ тарк этди.\nИчки чемпионатнинг сўнгги беш ўйинидан тўрттасида ғалаба қозонган «Ювентус» фақатгина СПАЛ билан ўйинда нурсиз дуранг қайд этди. «Реал»да тўртта ғалаба ва бир мағлубият бор.\n«Ювентус» А серияда карвонбошлик қилаётган бўлса, «Реал» «Атлетико»дан 4, «Барселона»дан 13 очко ортда қолиб, турнир жадвалида учинчи ўринда бормоқда. «Ювентус» Италия чемпионатининг 2018 йилги баҳсларида ўз дарвозасидан биттагина тўп олиб чиқди. У ҳам бўлса сўнгги турда «Милан» билан ўйинда рўй берди. «Қироллик клуби» қуруқ ўйинлари билан мақтана олмайди. Улар сўнгги турда 3:0 ҳисобида ғалаба қозонишди.\nЧемпионлар лигасининг гуруҳ ўйинларида ҳар икки клуб ҳам иккинчи ўрин билан плей-офф йўлланмасини қўлга киритди. 1/8 финалда «Ювентус» гуруҳ ўйинларида «Реал» учун бош оғриғи бўлган «Тоттенхэм»ни қийинчиликсиз енгган бўлса, мадридликлар УЕФА бош оғриғи ПСЖга дуч келишди. Ўйин олдидан парижликларнинг фаворит дея жар солиниши «Реал» фойдасига ишлади.\nЖамоалар ўзаро 19 бор майдонга тушишган. Уларнинг тўққизтасида «Реал» ғалаба қозонган бўлса, саккизта ўйинда «Ювентус»нинг қўли баланд келган.\nЎйинлар 3 апрел куни Туринда, 11 апрелда Мадридда бўлиб ўтади.\nфутбол Реал Ювентус ЕЧЛ\nСпорт 12/04, 02:50\nСпорт 12/04, 10:26\nСпорт 17/02, 19:40\n«Буни тўхтатиш керак» — ПСЖ президенти «Реал»дан учралган мағлубият ҳақида


Жорий йилда Буюк Британия иқтисодий жиҳатдан энг салоҳиятли давлатлар рейтингида олтинчи ўринга тушиб кетди. Бу ҳақда мамлакат ғазначилиги канцлери Филипп Хэммонд Халқаро валюта жамғармаси маълумотларига таяниб хабар берди.\nУнинг сўзларига кўра, Бирлашган қиролликда ялпи ички маҳсулот ҳажми 2,565 триллион АҚШ долларини ташкил этган. Рейтингда бешинчи ўринга кўтарилиб олган Франциянинг бу борадаги кўрсаткичи 2,575 триллион долларга етган.\nХэммонднинг фикрича, Буюк Британиянинг Европа иттифоқидан чиқишига доир жараён бошланганидан кейин мамлакатда иқтисодий ўсишнинг кескин пасайиши кузатилаяпти. Жумладан, фунт стерлинг қиймати тушган, истеъмол харажатлари камайган, нархлар эса, аксинча, ошган.\nХалқаро валюта жамғармасининг 2017 йилги рейтингида дастлабки тўрт ўринни АҚШ (19,4 триллион доллар), Хитой (11,9 триллион доллар), Япония (4,9 триллион доллар) ва Германия (3,7 триллион доллар) эгаллаб турибди.\nМазкур рукндаги бошқа мақолалар: « Метродаги ҳодиса\tДНК текшируви ойдинлик киритди »


Қозоғистонлик қўшиқчи 2016 йилги «қора юморли» ролиги учун жаримага тортилди\n23.07.20 11:09\tmsk\nҚўшиқчи Кентал . Facebook.com/retrofm.kz саҳифасидан олинган фотосурат\nКентал таҳаллуси остида танилган қозоғистонлик қўшиқчи Талғат Кенжабулатов суд томонидан ҳуқуқни муҳофаза қилиш органи ходимининг формасини қонунга зид равишда кийгани учун айбдор деб топилиб бешта ҳисоб кўрсаткичи миқдорида (13 890 тенге) жаримага ҳукм қилинди, дея хабар беради Tengrinews.kz.\nБир неча бор кейинга сурилган суд мажлиси ваниҳоят 22 июль куни онлайн тартибида бўлиб ўтди. Кентални Маъмурий ҳуқуқбузарликлар кодексининг 675- моддаси (Қонунга зид равишда ҳарбий форма кийиб юриш) бўйича ҳукм қилинди.\nМусиқачи юқори инстанцияга апелляция шикояти билан мурожаат қилмоқчи. Артист изоҳ беришича, видеоролик 2016 йилда тасвирга туширилган. Унда Кентал полициячи формасини кийиб олган ҳолда: «Ҳаммага салом дўстлар! Мен барча руҳий тушкунлик кайфиятидаги одамларга, оғир дамларни кечираётганларга, қалбида оғриқ бор кишиларга, иш жойида муаммога дуч келганларга, оиласида муаммолари борларга мурожаат қилмоқдаман. Кимнидир кредит тўловлари эзиб қўйгандир. Ҳечам қайғурманг. Биз барибир ҳаммамиз ўламиз», дейди.\nОлма-Ота полициясидагилар ижтимоий тармоқнинг айрим фойдаланувчилари уни полициячи сифатида қабул қилиб, ўз ғазабларини ифода қилганлар. Бу ҳазилларни полициячилар айниқса «коронавирус инфекцияси тарқалаётгани шароитида юзага келган вазиятда» жуда ноўрин деб баҳоладилар.\n«Менинг вайним 4 йил олдин тасвирга олинган. Ўшанда мен 4 йил ўтиб COVID-19 инфекцияси билан боғлиқ бало келишини тасаввур ҳам қила олмаганман. Қани у ерда коронавирус? Мен бу сўзни 2016 йилда эшитмаганман ҳам» — дея кейинчалик қайд этди у. Ўша пайтда қўшиқчи комедияли сериалда участка нозири ролини ижро этаётган бўлган ва формадан кинематографик реквизит сифатида фойдаланган эди.\n«Бу қора юморли оддий вайн. Видео интернет маконида 4 йилдан бери сайр қилиб юрибди, оммабоп пабликлар уни бир неча мартадан дубль қилишга улгуришган», — дея тушунтиради қўшиқчи.\nКентал полициячилар устидан Бош прокуратура ва Коррупцияга қарши кураш агентлигига шикоят аризаси билан мурожаат қилди. Ўтган ҳафтада у ўзининг Instagram саҳифаси учун видеомурожаатини ёзиб олди ҳамда полиция уни қўлга олиш пайтида йўл қўйган кўплаб қонунбузарликлар ҳамда унга нисбатан ўтказилган босимлар ҳақида сўзлаб берди.\nҚозоғистонлик кимёгар профессорни сексизм учун университетдан ҳайдадилар\nЎзбекистон “Чегара билмас репортёрлар”нинг матбуот эркинлиги рейтингида илк бор Қозоғистондан ўзиб кетди\nЎзбекистон автомобиль бозори эшигини қия очиб қўйди\nЖаҳон оммавий ахборот воситалари — Марказий Осиё ҳақида. Ҳафталик шарҳ\n«Палов — муҳим, аммо ҳал қилувчи бўлмаган омил. Ахир ўзбекларнинг яна шашлиги ҳам борку»\nҚозоғистонлик аёл нега Тошкентга кўчиб келгани-ю ва бу ердан ҳеч қаерга кетгиси келмаётгани ҳақида


Тереза Мэй Россияга ультиматум қўйди\n10:26 13.03.2018 (Янгиланган 14:24 13.03.2018)\nРоссия ва АҚШ 2010 йилда ўзаро разведкачилар билан алмашишганидан сўнг россиялик собиқ разведкачи Сергей Скрипальга Британиядан бошпана берилган эди. Бешинчи март куни Скрипаль ва унинг қизи номаълум модда билан заҳарлангани ҳақида хабар тарқалди. Буюк Британия бу ишда "Россия қўли" борлигини таъкидлаб келмоқда\nТОШКЕНТ, 13 мар — Sputnik. Британия Бош вазири Тереза Мэй Россияни собиқ разведка бош бошқармаси полковниги Сергей Скрипални заҳарлашда айблаб, унга ультиматум эълон қилди.\n"Собиқ россиялик разведкачи ва Разведка бош бошқармаси полковниги Сергей Скрипаль заҳарланиши ортида Россия турганлиги эҳтимолга анча яқин" — Буюк Британия Бош вазири Тереза Мэй Миллий хавфсизлик кенгаши мажлисида худди шундай баёнот қилди.\nМэй шунингдек, Скрипаль Россияда ишлаб чиқарилган "Новичок" оиласига мансуб асаб тизимини ишдан чиқарувчи модда билан заҳарланганини қўшимча қилган. Эслатиб ўтамиз, 2010 йилда Россия ва АҚШ ўзаро разведкачилар билан алмашишганидан сўнг, россиялик собиқ разведкачи Сергей Скрипальга Британиядан бошпана берилган эди.\nЖорий йил 5 март куни Скрипаль ва унинг қизи Солсберида беҳуш ҳолатда топилган. Британия парламенти маълумотларига кўра, уларни россияда ишлаб чиқарилган нерв толаларини фалаж ҳолатга келтирувчи модда билан заҳарлашган.\nБритания Бош вазири Россияга сешанба куни кечгача вақт берган. Бу вақт ичида Россия томон бу ҳодиса борасида тўлиқ тушунтириш бериши керак, акс ҳолда Мэй Россияга қарши аввалгидан кўра "анча жиддий чоралар"ни қўллашни ваъда қилган.\nЧоршанба куни Британия "Скрипаль иши" бўйича Миллий хавфсизлик кенгашини ўтказмоқчи. Шундан сўнг Мэй парламентда Россияга қарши қўлланилиши режалаштирилаётган чоралар ҳақида маълум қилади.\nСкрипальний заҳарланиши "аниқ Россиядан келмоқда", — деб баёнот қилган Тиллерсон.\nШу билан бирга Бош котиб тегишли далилларни тақдим этмаган.\n"Суверен давлат ҳудудида ўз фуқаросига тажовуз қилиш, унинг ҳаётига суъиқасд қилишга уриниш ҳолатини ҳеч қачон оқлаб бўлмайди, Россия, кўриниб турибдики, яна шу каби ҳаракатларини кўз-кўз қилаётганидан биз дарғазабмиз. Украинадан тортиб, Суриягача, эндиликда эса Буюк Британиягача Россия ўзининг масъулиятсиз кучлигини намоён қилмоқда, у жаҳонга нотинчлик олиб келмоқда, ўзга мамлакатлар суверенитетига ва ўз фуқаролари ҳаётига очиқчасига беписандлик билан ҳаракатда бўлмоқда", — деб баёнот қилган Тиллерсон.\nТиллерсон шунингдек, Буюк Британия Бош вазири Тереза Мэйнинг Россиянинг алоқаси борлиги тўғрисидаги баёноти АҚШ билан мувофиқлаштириб олингани ҳақида билдириб ўтди.\n"Қўшма Штатлар бугунги баёнотдан аввал Бирлашган Қиролликдаги иттифоқдошларимиз билан алоқада бўлишган эди. Шу жумладан, Бош котиб ва (Буюк Британия) Ташқи ишлар вазири (Борис) Жонсон ўртасида телефон мулоқоти бўлди. Биз Буюк Британия ўтказган тергов ишларига ва у бераётган баҳоларга тўлиқ ишонамиз. Ўтган ҳафтада Солсберида рўй берган асаб толаларини фалаж қилувчи газ ёрдамида уюштирилган ҳужумда Россия жавобгар деб ҳисоблаймиз", — деган Тиллерсон.\n"Биз жиноятни амалга оширганлар ҳам, ва ушбу жиноятни амалга оширишга буюртма берганлар ҳам жавобгар деган фикрга тўлиқ қўшиламиз. Жиноятни амалга оширган ва унга буюртма берганлар тегишли жиддий оқибатларга дуч келишлари лозим. Биз Бирлашган Қиролликдаги иттифоқдошларимиз билан бу борада ҳамфикрмиз ва ўз муносабатимизни мувофиқлаштиришда давом этамиз", — деб хотима қилган АҚШ Бош котиби.\nАйни вақтда Россия Ташқи ишлар вазирлиги Тереза Мэйнинг Скрипаль бўйича қилган баёнотини "британия парламентидаги цирк шоуси" деб атаб, бу провокацияга асосланган навбатдаги ахборот-сиёсий кампаниядан бошқа ҳеч нарса эмаслигини қўшимча қилишди.\nРоссия ТИВ раҳбари Сергей Лавров Лондон бу иш бўйича шу вақтгача ҳеч бир далил ёки расмий мурожаат юбормаганини маълум қилиб келмоқда. Душанба куни эса Россия президенти Владимир Путин британияликларга Скрипалнинг заҳарланиши ҳодисасини Россия билан муҳокама қилишдан олдин аввал ҳаммасини ўзларида тўлиқ аниқлаштириб олишни маслаҳат берган эди.


Дўкон учун жой сотиб олгандим, лекин эгаси вафот қилди\n11:33 / 16.11.2018 | Мухсинжон | 1053\nАссалому алайкум! Азиз устозлар, мен қишлоғимиздан дўкон очиш мақсадида ер сотиб олмоқчи эдим. Бир танишимиз уйини четидан 1.5 сотихини сотмоқчи бўлганни эшитиб у билан 1.5 сотих жойини малум пулга келишдик ва қўл ташладик. У инсон бизга ер сотаётганидан жудаям хурсанд эди. Ерини кадастри йўқлиги туфайли кадастр қилдиришни бошладик. Орадан 2 кун утиб у инсон инсулт туфайли вафот этди ва ишлар охирига етмай қолиб кетди. Орадан 3 ой ўтгач биз уйига бориб гувох бўлган хотини билан гаплашдик вазиятни тушунтирдик. Шунда у ўғли йўқлиги туфайли бу ишни куёвларига топширди. Бизни келишувни гувохлари хотини, кадастр ходими ва бизни оила эди. Вазиятни куёвларига тушунтирдик улар эса бу ишни бошқаттан келишув қилишимни ва берилган 1.5 сотих жой эмас 1 сотих беришини ва пулни хам келишувдан кўпроқ сўрашди. 3 ой олдин ер арзон эди дейишди. Шу вазиятда қандай йўл тутай? Аллоҳ сизлардан рози бўлсин.\n- Ва алайкум ассалом! Аслида савдо адо бўлган экан. Бунга куёвни қарши бўлиши тўғри эмас. Аммо сотувчи соддалик қилиб жойни асл нархидан арзонга сотган бўлса шариатда ғибни фоҳиш, яъни бир нарса ўзининг асл нархидан учдан бир камига сотиб қўйса қайта савдо қилишга ҳаққи бор. Масалан асли 100ли нарсани адашиб ёки соддалик қилиб 66га сотиб қўйса қайта савдо қилишга ҳаққи бор деганлар. Валлоҳу аълам!\nДунёвий ва диний илм борасидаги ҳар хил гап-сўзлар ҳақида\nВидеода кўрган воқеъа\nҚурбонликни қаерда қилган афзал\nЧарм этикнинг замогини четида чўчқа териси борлиги